title: Esko Järventaus

text: Järventaus kirjoitti ylioppilaaksi Turun suomalaisesta klassillisesta lyseosta 1941. Arkkitehdiksi hän valmistui Teknillisestä korkeakoulusta 1953. Valmistumisensa jälkeen Järventaus perusti yksityisen arkkitehtitoimiston. Hän toimi vuosina 1958–1963 Muinaistieteellisen toimikunnan arkkitehtina. Hänet valittiin Oulun yliopiston arkkitehtuurin professoriksi 1963. Hän oli hoitanut tehtävää virkaa tekevänä vuodesta 1961. Järventaus toimi virassa vuoteen 1983 asti.


title: Esko Järventaus

text: Arkkitehtina Järventaus on tunnettu kulttuurihistoriallisten rakennusten entisöijänä. Hän toimi muun muassa Olavinlinnan entistämistoimikunnan arkkitehtina 1961–1975. Lisäksi Järventaus on suunnitellut ja johtanut Perniön, Hailuodon, Inkoon, Lohjan, Laitilan ja Liedon keskiaikaisten kirkkojen entisöimistyöt.


title: Esko Järventaus

text: Suomen museoliiton keskushallituksen jäsenenä Järventaus oli vuosina 1970–1973. Vuosina 1970–1972 hän toimi hallituksen puheenjohtajana ja vuosina 1972–1973 varapuheenjohtajana.


title: Stephen Weiss

text: Stephen Weiss (s. 3. huhtikuuta 1983 Toronto, Ontario) on kanadalainen jääkiekkoilija. Hän on Florida Panthersin ensimmäisen kierroksen vuodelta ja pelasi ensimmäiset NHL-ottelunsa kaudella 2001–2002. Hän toimi kaudella 2007–2008 ja uudelleen kaudesta 2009–2010 Panthersin varakapteenina.


title: Stephen Weiss

text: Weiss pelasi Panthersissa 11 kautta ja on seuran historian eniten otteluita pelannut ja toiseksi eniten pisteitä tehnyt pelaaja. Heinäkuussa 2013 hän siirtyi vapaana pelaajana viisivuotisella sopimuksella Detroit Red Wingsiin.


title: Stephen Weiss

text: Weiss on tehnyt 654 ottelussa 145 maalia, 249 syöttöä ja 394 tehopistettä (tilanne 6.7.2013). Pisteissä mitattuna hänen paras kautensa on ollut kausi 2008–2009, jolloin hän teki 14 maalia ja 47 syöttöä, eli kaikkiaan 61 tehopistettä. Eniten maaleja hän on tehnyt kautena 2009–2010, jolloin hän teki 28 maalia.


title: Pääministeri (elokuva)

text: Pääministeri on Anneli Jäätteenmäen lyhyeksi jääneestä pääministeritiestä kertova suomalainen televisioelokuva. Jyri Kähösen ohjaaman elokuvan ensiesitys oli TV 1:ssä 19. lokakuuta 2009. Timo Harakan ja Antti Karumon käsikirjoittamassa TV-draamassa Jäätteenmäkeä esittää Jonna Järnefelt.


title: Pääministeri (elokuva)

text: Pääministeri-elokuva kertoo Irak-gaten takia eroamaan joutuneen ex-pääministeri Anneli Jäätteenmäen toimista vuoden 2003 eduskuntavaaleja edeltäviltä hetkiltä. Käsikirjoitus ylsi Venla-palkintoehdokkaaksi.Pääministeri-elokuva sai 678 000 katsojaa, joka jää alle TV1:n Kotikatsomo-ohjelmapaikan suurimpien menestysten, mutta ylittää selvästi sarjan keskiarvon. Lehtikritiikki oli enimmäkseen kiittävää.


title: Pääministeri (elokuva)

text: Iltalehden mukaan työ- ja elinkeinoministeri Mauri Pekkarinen (kesk.) "raivostui" roolihahmostaan Pääministeri-elokuvassa. IL esitti hänelle elokuvan väitteitä etukäteen.


title: Pääministeri (elokuva)

text: Keskustan eduskuntaryhmän puheenjohtaja Timo Kalli sanoo muistavansa asiat ja tunnelmat eri lailla kuin elokuva esittää, vaikkakin elokuva "nosti tunteet pintaan".


title: Pääministeri (elokuva)

text: Keskustan entinen puoluesihteeri Eero Lankia pitää elokuvan kuvausta todenmukaisena, vaikkakin se sisältää kaksi selkeää virhettä. Lankian mukaan Keskustan vaalivoitto ei ollut niin selkeästi Irak-keskustelun aiheuttama, mitä elokuvassa annetaan ymmärtää. Lisäksi Lankian mukaan Pekkarisen ja Jäätteenmäen välit eivät olleet todellisuudessa niin jyrkät kuin elokuvassa.


title: Pääministeri (elokuva)

text: Suomen entinen Yhdysvaltain-suurlähettiläs Jukka Valtasaari moitti "Pääministeri"-elokuvan väitteitä epäselviksi.


title: Älä käy yöhön yksin

text: Älä käy yöhön yksin ("Gå inte ensam ut i natten") on Kjell Westön viides, vuonna 2009 ilmestynyt romaani. Teoksen on suomentanut Katriina Huttunen. Teos on sarjan päätösosa mutta samalla kuitenkin täysin itsenäinen teos.


title: Älä käy yöhön yksin

text: Puolen vuosisadan aikajakson kattavan teoksen tapahtumat alkavat 1960-luvun Helsingin Kalliosta ja Punavuoresta, missä päähenkilöistä Jouni, Ariel ja Adriana suunnittelevat tulevaisuutta popmusiikin parissa. Suunnitelmat jäävät haaveiksi, muistona on vain yksi julkaistu single, johon kirjan nimi viittaa. Kolmikko hajoaa. Päähenkilöistä Jouni jatkaa nykyhetkeen asti, jossa hän poliitikkona joutuu seksiskandaalin pyörteisiin. Frank Loman -niminen nuorukainen ryhtyy selvittämään kolmikon vaiheita.


title: Älä käy yöhön yksin

text: Kun edellinen teos "Missä kuljimme kerran" sai valtavan menestyksen ja Finlandia-palkinnon, uusi saattoi herättää kysymyksen, nousiko rima liian korkealle. Kriitikon mukaan ei: "Eläytymisen aste on huikea, kohtaukset, paikat ja soundit on tallennettu - - loistavin värein ja taitavin kuvakulmin", vaikka hän näkee myös kääntöpuolen, sointupohjan syventämisen puutteen.


title: Älä käy yöhön yksin

text: Kriitikot puhuvat teoksen yhteydessä trilogiasta, mutta Westö vetää sarjan neljänneksi teoksen "Isän nimeen" ja haluaa puhua "Helsinki-kvartetista". Teoksen yhteys edelliseen "Missä kuljimme kerran" syntyy vain siitä, että edellinen päättyy toisen maailmansodan aikaan ja "Älä käy yöhön yksin" lähtee liikkeelle Lapin sodan päättyessä, jolloin 60-lukulainen sukupolvi sai alkunsa. Lisaksi tosin muutama muiden kvartetin teosten hahmoista vilahtaa teoksessa sivuhenkilöinä. Teoksen pääteemoina Westö pitää ystävyyttä ja lojaaliutta, mutta musiikki on keskeinen elementti alusta loppuun. Westö taustoittaa taitavasti yksittäisen ihmisen kehitystä yhteiskunnallisilla mullistuksilla.


title: Bokseri (täsmennyssivu)

text: Bokseri tai bokserit voi tarkoittaa muun muassa seuraavia asioita:


title: Jan Brewer

text: Janice Kay Drinkwine Brewer (s. 26. syyskuuta 1944) on yhdysvaltalainen republikaanipuolueen poliitikko. Hän toimi Arizonan osavaltion kuvernöörinä vuosina 2009–2015. Sitä ennen Brewer toimi Arizonan Secretary of Staten tehtävässä 2003–2009.


title: Mikael Rutanen

text: Joonas Mikael Rutanen (25. syyskuuta 1883 Jyväskylän maalaiskunta – 1932 Neuvosto-Karjala) oli suomalainen kirjailija.


title: Mikael Rutanen

text: Rutanen julkaisi tuotantonsa ensin asuessaan siirtolaisena Yhdysvalloissa ja viimeksi Neuvostoliitossa.


title: Fabricio Oberto

text: Fabricio Raúl Jesús Oberto (s. 21. maaliskuuta 1975 Córdoban maakunta) on argentiinalainen kilpauransa päättänyt koripalloilija. Hän pelasi muun muassa Espanjan pääsarjassa ja NBA:ssa sekä edusti Argentiinan koripallomaajoukkuetta. Obertolla on myös Italian kansallisuus.


title: Fabricio Oberto

text: Oberto aloitti uransa vuonna 1993 Argentiinan pääsarjassa Asociación Deportiva Atenas -joukkueessa. Hän pelasi seurassa vuoteen 1998 asti ja siirtyi Kreikan pääsarjaan Olympiakosin joukkueeseen. Vuonna 2000 Oberto siirtyi Espanjan pääsarjaan, jossa pelasi kahdessa eri joukkueessa, Saski Baskoniassa ja Valencia BC:ssa.


title: Fabricio Oberto

text: Vuonna 2005 Oberto kirjoitti 7,5 miljoonan dollarin arvoisen kolmen vuoden sopimuksen NBA-seura San Antonio Spursin kanssa. Hän käytti seurassa maajoukkuepelinumeroaan 7. Obertosta tuli 31 vuoden ikäisenä Spursin historian vanhin tulokas.


title: Fabricio Oberto

text: Toisella kaudellaan Oberton rooli joukkueessa kasvoi. Hän teki 8. marraskuuta ottelussa Phoenix Sunsia vastaan 22 pistettä ja otti kymmenen levypalloa. Pudotuspeleissä Oberto teki kahdessa ensimmäisessä läntisen konferenssin finaalissa 14 pistettä. Kauden päätteeksi hän voitti NBA:n mestaruuden. Hän jatkoi seurassa vielä kaksi kautta.


title: Fabricio Oberto

text: Spurs vaihtoi Oberton Detroitiin Richard Jeffersonin hankinnassa. Pian Detroit laittoi Oberton siirtolistalle ja luopui oikeuksistaan häneen. Lopulta 11. elokuuta 2009 Oberto siirtyi Washington Wizardsiin.


title: Fabricio Oberto

text: Oberto debtyoi Argentiinan maajoukkueessa vuonna 1995. Hän pelasi olympialaisissa vuosina 1996, 2004 ja 2008 voittaen kultaa vuonna 2004 ja pronssia 2008. Hän voitti hopeaa MM-kilpailuista vuonna 2002 ja pelasi myös vuosien 1998 ja 2006 turnauksissa. Tämän lisäksi hän pelasi Argentiinan nuorisomaajoukkueissa ja Amerikan-mestaruuskilpailuissa.


title: Platinum 9 Disc

text: Platinum 9 DISC on Morning Musumen yhdeksäs albumi. Albumi julkaistiin 18. maaliskuuta 2009.


title: Oscar B. Goodman

text: Oscar Baylin Goodman (s. 26. heinäkuuta 1939 Philadelphia, Pennsylvania) on yhdysvaltalainen demokraattipuolueen poliitikko. Hän toimi Las Vegasin pormestarina vuosina 1999-2011. Oscarin vaimo Carolyn Goodman seurasi häntä pormestarina.


title: Määrin galleria

text: Määrin galleria Brnossa () on taidemuseo Tšekin toiseksi suurimmassa kaupungissa, Brnossa. Se perustettiin vuonna 1961 kahden vanhemman instituution liittyessä yhteen. Määrin gallerian kokoelmat ovat kolmessa erillisessä rakennuksessa Brnossa.


title: Määrin galleria

text: Pražákin palatsi on Määrin gallerian päärakennus, jossa on taidemuseon toimisto. Theofil Hansen suunnitteli rakennuksen alkujaan asuinkäyttöön brnolaiselle poliitikolle Alois Pražákille vuosina 1873–1874. Pražákin palatsissa on modernin taiteen ja nykytaiteen näyttelyitä. Rakennuksessa on lisäksi kirjasto ja opiskeluhuone, jotka ovat olleet auki yleisölle vuodesta 1883.


title: Määrin galleria

text: Käyttötaiteen museon rakennus valmistui vuonna 1882, ja se rakennettiin majoittamaan museota, joka keskittyi käyttötaiteeseen. Nykyään museo on siis osa Määrin galleriaa. Toisen maailmansodan jälkeen rakennusta muokattiin arkkitehti Bohuslav Fuchsin suunnitelmien mukaan, ja vuonna 2001 rakennus peruskorjattiin. Museossa on pysyvä kokoelma, joka esittelee käyttötaidetta keskiajalta nykypäivään.


title: Määrin galleria

text: Kuvernöörin palatsi on 1300-luvulta, ja siinä oli alkujaan augustinolaisluostari. Nykyisen tyylinsä palatsi sai 1700-luvun puolivälissä, jolloin Moritz Grimm suunnitteli sen uudelleen barokkityylillä. Lisäksi Määrin galleriaan kuuluu näyttely Josef Hoffmanin synnyintalossa Brtnicessä.


title: Zur Farbenlehre

text: Zur Farbenlehre on Johann Wolfgang von Goethen vuonna 1810 kokonaisena ilmestynyt värioppia käsittelevä teos.


title: Zur Farbenlehre

text: "Zur Farbenlehre" ilmestyi osia vuosina 1807–1809. Se perustui 20 vuoden kokeiluihin ja tutkimukseen. Goethe itse piti värioppia tärkeimpänä teoksenaan. Hänen mukaansa väriä koskevan tieteen tulisi lähteä henkilökohtaisesta kokemuksista ja havainnoista. Goethen värioppi oli kommentti Newtonin teokselle "Opticks". Hän uskoi Newtonin olleen väärässä esittäessään värin olevan valon ominaisuus.


title: Zur Farbenlehre

text: Osin tästä syystä Goethen näkemykset saivat jo hänen elinaikanaan voimakasta vastustusta. Nykyaikaisilla tieteen kriteereillä tarkasteltuna "Zur Farbenlehre" -teoksessa esitetyt näkemykset värin luonteesta ja ominaisuuksista eivät perustu empiirisiin tosiasioihin.


title: Zur Farbenlehre

text: Teoksesta on suomennettu osa nimellä "Goethen värioppi. Ensimmäinen osa, Fysiologiset värit" (Suomen antroposofinen liitto, 1980).


title: Pierre Villon

text: Pierre Villon (syntyjään Roger Ginsburger; 27. elokuuta 1901 Soultz-Haut-Rhin, Saksan keisarikunta – 6. marraskuuta 1980 Vallauris, Ranska) oli ranskalainen arkkitehti ja kriitikko, joka kuului Ranskan kommunistiseen puolueeseen ja toimi toisen maailmansodan aikana Ranskan vastarintaliikkeessä.


title: Pierre Villon

text: Ginsburger opiskeli arkkitehdiksi Strasbourgissa. Hän oli tyyliltään Le Corbuesier’n ja André Lurçatin seuraaja. Ginsburger työskenteli arkkitehtikriitikkona vuodesta 1929. Hän kirjoitti saksalaisesta ja ranskalaisesta arkkitehtuurista sekä muotoilusta.


title: Pierre Villon

text: Toisen maailmansodan aikana Ginsburger otti käyttöön nimen Pierre Villon, kun hän joutui oleskelemaan piilossa. Kommunistiset puolueet kiellettiin Ranskassa heinäkuussa 1939. Villon kirjoitti sodan aikana kuitenkin kommunistiseen "L’Humanité"-lehteen. Saksan vallattua Ranska Villon kirjoitti muun muassa vastarintaliikkeen perustamisesta. Hän perusti itse yhden vastarintaliikkeen pian tämän jälkeen. Vuonna 1942 Villon ja Jean Moulin suunnittelivat ranskalaisten vastarintaliikkeiden yhdistämistä. Moulin sai kahdeksan tärkeintä vastarintaliiketta yhteen, minkä jälkeen syntyi "Conseil National de la Résistance".


title: Pierre Villon

text: Sodan jälkeen Villon nimitettiin kommunistisen puolueen keskuskomiteaan, josta hän lähti vuonna 1970.


title: Tammer-turnaus

text: Tammer-turnaus on Tampereella vuosittain käytävä kansainvälinen olympiatyylin nyrkkeilyturnaus. Tauno Salmisen perustama Tammer-turnaus järjestettiin ensimmäisen kerran vuonna 1977, ja vuonna 2009 oli vuorossa 30. turnauskerta. Vuosina 1981, 1993 ja 2000 turnausta ei järjestetty samana vuonna käytävien arvokilpailujen takia. Kilpailupaikkana on toiminut Pyynikin palloiluhalli. Turnauksessa otellaan miesten virallisten painoluokkien mukaan.


title: Tammer-turnaus

text: Tammer-turnauksen voittajiin kuuluvat suomalaisista nyrkkeilijöistä muun muassa Tarmo Uusivirta, Veli Koota, Joni Turunen, Amin Asikainen, Robert Helenius ja Juho Tolppola. Ulkomaalaisista turnausvoittajista kuuluisimmat lienevät Mike Tyson ja Oscar de la Hoya.


title: Brian Schweitzer

text: Brian David Schweitzer (s. 4. syyskuuta 1955) on yhdysvaltalainen demokraattipuolueen poliitikko. Hän toimi Montanan osavaltion kuvernöörinä vuosina 2005–2013.


title: Brian Schweitzer

text: Schweitzer opiskeli agronomiaa Coloradon osavaltionyliopistossa, jossa suoritti alemman korkeakoulututkinnon, ja maaperätiedettä Montanan osavaltionyliopistossa, jossa suoritti ylemmän korkeakoulututkinnon. Hän työskenteli vuosia asiantuntijatehtävissä ulkomailla, muun muassa Saudi-Arabiassa.


title: Brian Schweitzer

text: Schweitzer varttui kuusilapsisessa perheessä Havressa, Montanassa sijainneella karjatilalla ja on itsekin toiminut maanviljelijänä ja karjatilallisena (vuodesta 1986 alkaen).


title: Brian Schweitzer

text: Vuonna 2000 Schweitzer oli demokraattien ehdokkaana Yhdysvaltain senaatin jäseneksi Montanasta, mutta hävisi istuvalle senaattorille, republikaani Conrad Burnsille. Vuonna 2004 hän pyrki Montanan kuvernööriksi ja voitti republikaanien ehdokkaan Bob Brownin. Hänestä tuli osavaltionsa ensimmäinen demokraattikuvernööri sitten 1980-luvun lopun. Vuonna 2008 hänet valittiin jatkokaudelle selvällä, yli 30:n prosenttiyksikön erolla republikaanien Roy Browniin. Kuvernöörin kaudet on rajoitettu Montanassa kahteen, joten hän ei voinut olla enää ehdolla vuonna 2012.


title: Brian Schweitzer

text: Schweitzer avioitui vuonna 1981 Nancy Huppin kanssa ja hänellä on kolme lasta, kaksi poikaa ja tytär.


title: Joseph Joachim Alcenius

text: Joseph Joachim Alcenius (2. huhtikuuta 1798 Kälviä – 29. tammikuuta 1853 Helsinki) oli Turun Akatemiassa väitellyt lääketieteen tohtori.


title: Joseph Joachim Alcenius

text: Alceniuksen vanhemmat olivat Kälviän kirkkoherra Elias Alcenius ja Clara Moliis. Hän kävi Vaasan triviaalikoulua 1811–1816. Syksyllä 1816 hän aloitti opinnot Turun Akatemiassa, josta hän valmistui filosofian tohtoriksi 27. heinäkuuta 1823. Tämän jälkeen Alcenius keskittyi lääketieteen opintoihin ja valmistui lääketieteen tohtoriksi 20. kesäkuuta 1832. Pietarsaaren kaupunginlääkärinä Alcenius toimi jo vuonna 1826 ja ylimääräisenä lääkärinä lääkintöhallituksessa vuonna 1829. Hän teki matkoja Ruotsiin, Tanskaan, Saksaan, Sveitsiin ja Englantiin vuosina 1831–1832. Vaasan kaupunginlääkärinä hän oli 1835–1839, toimien myös linnan ja sairaalan lääkärinä. 1850-luvun alussa Alcenius matkusti Pariisiin, missä hänellä oli lääkärinpraktiikka. Alcenius ei koskaan mennyt naimisiin.


title: Joseph Joachim Alcenius

text: Alceniuksen opinnäyte vuonna 1819 käsitteli Suomen eläimistöä ja sen ohjasi Sadelin.


title: Sonic Unleashed

text: Sonic Unleashed (Japanissa Sonic World Adventure) on Sonic Teamin kehittämä ja Segan vuonna 2008 julkaisema tasohyppelyvideopeli, joka on yhdestoista osa "Sonic the Hedgehog" -videopelisarjassa. Sarjan edellisistä osista poiketen pelissä pelataan sekä Sonicina että Sonic the Werehogina. Sonicilla pelattaessa pelaajan täytyy päästä 2D- ja 3D-kuvakulmia sekoittavien kentän läpi mahdollisimman nopeasti maaliin. Sonic the Werehogin kentät sijoittuvat yöaikaan ja niiden pääpaino on taistelussa vihollisia vastaan. Pelin PlayStation 2 - ja Wii-pelikonsoleille tehty versio hyödyntää eri pelimoottoria kuin Xbox 360 - ja PlayStation 3 -versio.


title: Sonic Unleashed

text: "Sonic Unleashed" sai arvostelijoilta pääosin keskinkertaisen vastaanoton. Peliä kehuttiin sen taidetyylistä sekä hyvin suunnitelluista ympäristöistä ja kentistä, mutta vastineeksi sitä kritisoitiin erittäin paljon sen Werehog-tasoista, jotka olivat monien mielestä pelkkää tylsää tasohyppelyä ja vihollisten mätkimistä. Vuonna 2010 Sega tyhjensi kauppojen hyllyiltä kaikki jäljelle jääneet "Sonic Unleashed" -pelit tehdäkseen tilaa seuraaville "Sonic"-pelisarjan peleille.


title: Sonic Unleashed

text: "Sonic Unleashedissa" Sonicilla voi pelata päiväkentissä normaalina Sonic the Hedgehogina kun taas yökentissä Sonic the Werehogina. Sonic Unleashed on jaettu kahteen erilaiseen peliversioon. PlayStation 2:lle ja Wiille kehitetyssä versiossa ei muun muassa kohdata aivan kaikkia vihollisia. Xbox 360:lle ja PlayStation 3:lle kehitetty versio sisältää enemmän vihollisia ja erilaisia haasteita.


title: Sonic Unleashed

text:
Peliin on luotu kaiken kaikkiaan yhdeksän erilaista maata joista Xbox 360 ja PlayStation 3 -versioihin on kaikki maat laitettu, kun taas PlayStation 2- ja Wii-versioihin on laitettu kaikki muut maat paitsi Empire City. Tässä pelissä kaikki maat Eggmanlandia lukuun ottamatta muistuttaa oikeassa elämässä olevia maita tai mantereita. Jokainen maa Eggmanlandia lukuun ottamatta sisältää alueen, jossa voi jutella kylän tai kaupungin asukkaiden kanssa joilta voi saada kaikenlaisia vinkkejä ja joskus jopa joitakin esineitä ja ensi-alkuun Spagoniassa sijaitsevassa, mutta noin puolessa välissä peliä Shamariin siirtyvässä Professori Picklen laboratoriossa Professori Pickle voi antaa Sonicille ja hänen toverillensa Chipille vihjeitä siitä että mitä pitää tehdä seuraavaksi.
Päivätasoissa on molemmilla versioilla ajoittain vaihtelevaa 2D ja 3D tyyliä joissa pelaaja pelaa Sonicilla Sonic the Hedgehog muodossa ja etenee tasojen läpi "Sonic the Hedgehog" -pelin tapaan kovalla vauhdilla maaliin. Tässä pelissä maalitunnuksena on isokokoinen sormus jonka keskellä on punainen tähti. Näistä tasoista pelaaja voi löytää lasipurkkeja jotka ovat ainakin PlayStation 2- ja Wii-versioissa punakantisia lasipurkkeja joissa on sisällä keltainen ?-merkki, niistä voi avata kaikenlaisia taidekuvia, musiikkikappaleita, vinkkejä ja elokuvapätkiä Extra-tilaan ja joistakin purkeista voi avata uusia haasteita. Xbox 360:n ja PlayStation 3:n version päivätasoista pelaaja voi löytää elämiä niin kuin useissa peleissä voikin löytää, mutta PlayStation 2:n ja Wiin version päivätasoista pelaaja ei voi löytää lisää elämiä, vaan kyseisen version päivätasoissa on aina tason alussa tietty määrä elämiä, mutta tässä versiossa elämämäärän rajaa saa suurennettua punakantisista purkeista joiden sisällä on Sonic the Hedgehogin tunnuskuva ja kyseisiä purkkeja voi löytää ainoastaan eri maiden temppeleistä joita löytyy PlayStation 2:n ja Wiin versioissa kaikista maista Eggmanlandia ja Empire Cityä lukuun ottamatta (joista jälkimmäinen ei ole tässä versiossa pelattavana maana). Näistä temppeleistä pelaaja voi myös löytää tavallisia punakantisia keltaisella ?-merkillä varustettuja lasipurkkeja joista voi saada aiemmin mainittuja ?-merkeillä varustetuista lasipurkeista saatavia juttuja. Päivätasojen viholliset ovat pääasiassa Eggmanin luomia robotteja joita voi tappaa tutulla kieppumishyökkäyksellä, joitakin vihollisia ei voi kuitenkaan tappaa, muun muassa tutuilla tähtikuvioisilla trampoliineilla varustettuja kilpiä pitäviä Eggmanin robotteja joihin iskiessä Sonic sinkoutuu ylöspäin. Päivätasoista pelaajan täytyy molemmilla versioilla kerätä Moon Medaleja (kuu mitaleja) joita tarvitaan uusien haasteiden saamiseen.


title: Sonic Unleashed

text: Molempien versioiden yötasoissa pelataan koko ajan 3D tyyliin, mutta ilman vapaasti käänneltävää kameraa joka tekee pelaamisesta hieman vaikeaa. Yötasoissa Sonicia pelataan Sonic the Werehog muodossa, Sonic the Werehog voi käyttää kaikenlaisia tankoja hyödykseen päästäkseen muun muassa rotkon toiselle puolelle, Werehog voi myös käyttää rotkojen tai muiden vaarojen ylitykseen sinisenvärisiä hyvänpuolisia lepakoita joiden mukana Werehog pysyy roikkumalla lepakon hännästä. Yötasoissa pelaaja kohtaa pääasiassa Dark Gaian, eli koko pelin päävastuksen luomia olioita joita on muun muassa Nightmare, Thunder bat ja Titan. Xbox 360 ja PlayStation 3 -versioissa voi kohdata kuitenkin myös joitakin Eggmanin luomia moottorisahoilla ja kilvillä varustettuja robotteja. Yötasotkin sisältävät lasipurkkeja joista pelaaja voi saada kaikenlaisia yllätyksiä. Wii- ja PlayStation 2 -versioissa pelaaja voi kerätä erivärisiä hiukkasia joilla voi avata uusia iskuja, kun taas Xbox 360 ja PlayStation 3 -versioissa täytyy kerätä keltaisia vinoneliön muotoisia timantteja joilla voi taas tässä versiossa saada uusia iskuja tai jotain muuta mukavaa. Yötasoissa tulee aina jossain vaiheessa vastaan ns. pakollinen taistelu, jossa tulee lilanväriset aidat ympäröimään Werehogin ympäriltä tietynkokoisen alueen joiden yli Werehog ei voi hypätä tai paeta, vaan Werehogin täytyy ensin hakata kaikki viholliset mitä tarvitsee hakata ennen kuin aidat lähtevät. Yötasojen lisähaasteisiin mukaan lukeutuu muun muassa haaste jossa täytyy rikkoa tietty määrä laatikoita ja haaste jossa täytyy kerätä tietyssä ajassa kaikki tarvittavat hopealla tähdellä varustetut hopeanväriset sormukset. Yötasoistakin löytyy päivätasojen tapaan sormuksia joita voi käyttää yötasoissa hyödyksi sillä tavalla että ne antavat lisää energiaa. Yötasoissa pelaajan täytyy molemmilla versioilla kerätä Sun Medaleja (aurinkomitaleja) uusien haasteiden saamiseen.


title: Sonic Unleashed

text: Vastukset vaihtelevat eri maissa päivätasotyylisesti päihitettävistä vihollisista yötasotyyliin päihitettäviin vihollisiin. Sonic Unleashed sisältää päivätasovastuksista muun muassa Egg Beetlen joka hoidellaan Mazurissa ja Egg Evil Rayn joka hoidellaan Spagoniassa. Yötasovastuksiin kuuluu muun muassa Dark Gaia Phoenix joka hoidellaan Chun-Nanissa ja Dark Moray joka hoidellaan Holoskassa.


title: Sonic Unleashed

text: "Sonic Unleashedin" alussa Sonic kohtaa arkkivihollisensa tohtori Eggmanin hänen avaruuslaivastollaan. Eggman on robotin sisällä ja saa häntä pakenevan Sonicin kiinni. Vapautuakseen otteesta Sonic muuttuu kaaossmaragdien avulla Super Soniciksi. Eggman kuitenkin onnistuu huijaamaan Sonicin ansaan ja imee smaragdeista voimat laseraseeseen, minkä seurauksena smaragdit muuttuvat hyödyttömiksi. Hän ampuu aseella valtavan lasersäteen maahan, joka hajoaa osuman seurauksena osiin. Maan sisältä vapautuu "Dark Gaia" -niminen hirviö. Kaaossmaragdien ja säteen seurauksena Sonic muuttuu öisin voimakkaaksi pedoksi, Werehogiksi. Eggman ampuu Sonicin avaruuteen, mutta Sonic putoaa lähellä olevaan maahan. Siellä hän tapaa ystävällisen olennon, joka vaikuttaa kärsivän muistinmenetyksestä. Koska Sonic luulee aiheuttaneensa sen, hän päättää auttaa olentoa itsensä etsimisessä. Sonic antaa hänelle lempinimen "Chip" ja aloittaa matkan palauttaaksensa sekä maailman että itsensä normaaliksi. Tämän toteuttaakseen hänen pitää matkustaa eri mantereille ja löytää pyhäkköjä, jotka palauttavat smaragdien voiman.


title: Sonic Unleashed

text: Kun Sonic on palauttanut kuusi mannerta normaaliksi, Chip muistaa olevansa Dark Gaian vihollinen, "Light Gaia". Aikojen alusta saakka he ovat eläneet kierteessä, jossa Dark Gaia tuhoaa maapallon ja Light Gaia palauttaa sen normaaliksi. Sonic ja Chip palauttavat viimeisen smaragdin paikalleen pyhäkköön seitsemännellä mantereella, mutta Eggman keskeyttää heidät. Sonic päihittää Eggmanin Dark Gaian voimia käyttävällä robotilla. Taistelun aikana he putoavat maan ytimeen ja kohtaavat Dark Gaian. Eggman määrää Dark Gaiaa tuhoamaan Sonicin, mutta Dark Gaia kääntyy Eggmania vastaan ja iskee hänet kumoon. Sen jälkeen Dark Gaia imee Sonicista voiman, joka muutti hänet Werehogiksi. Chip kutsuu kaikkia Gaia-temppeleitä yhteen ja muodostaa Gaia Colossuksen, ja alkaa taistella Dark Gaiaa vastaan. Näennäisesti hävinnyt Dark Gaia peittää koko maailman pimeyteen ja muuttuu samalla täydelliseksi Dark Gaiaksi. Chip antaa Sonicille korjatut Kaaossmaragdit, jotka mahdollistavat Super Soniciksi muuttumisen. Super Sonic voittaa Dark Gaian, ja se uppoaa maan syvyyksiin. Chip heittää Sonicin takaisin maan pinnalle ja jättää jäähyväisten yhteydessä hänelle kaulakorun muistoksi seikkailusta.


title: Sonic Unleashed

text: Sonic Team aloitti kehittämään peliä vuonna 2006, sen jälkeen kun he olivat saaneet Hedgehog-pelimoottorin valmiiksi vuonna 2005. Peli tuli julkisesti esille, kun Sega rekisteröi tavaramerkin 12. maaliskuuta 2008. Kuvakaappaukset kohtauksista, taideteoksista ja videosta näytettiin 10 päivää myöhemmin ja Sega vahvisti pelin nimen 3. huhtikuuta 2008 pienellä valikoimalla kuvankaappauksia ja päivitetyllä videolla. Pelin kehitti Japanin Sonic Team ja se suunniteltiin alun perin Sonic Adventure -sarjan kolmanneksi osaksi. Myöhemmin pelin nimeksi suunniteltiin "Sonic World Adventurea", mutta Sonic Team kehitti kuitenkin uusia ominaisuuksia, jossa se erottuisi muista "Sonic Adventure" -sarjan peleistä. Näin sen uudeksi nimeksi valittiin "Sonic Unleashed". Tästä huolimatta peli julkaistiin Japanissa nimellä "Sonic World Adventure".


title: Sonic Unleashed

text: Pelattavien hahmojen määrä valittiin jo varhain. Ainoaksi pelattavaksi hahmoksi valittiin. Sonicin pelattavuus ei kuitenkaan toiminut halutulla tavalla eikä sopinut aikaisempiin konsepteihin. Tämän takia oli tarpeen luoda Werehogin hahmo. Yhtiön johtajalle Yoshihisa Hashimotolle tämä oli uhkarohkea veto, mutta hän toivoi, että monet pitkäaikaiset Sonic-fanit ottaisivat myös tämän hahmon omakseen.


title: Sonic Unleashed

text: Teknologian termeissä Hashimoto huomautti sitä että visuaalinen tyyli on syntynyt halusta näyttääkseen globaalin valaistuksen ratkaisun jota käytettäisiin pelin valaistuksena. Siinä mielessä, tämän ohjelman kehitys alkoi, ja lopullinen ratkaisu salli kehittäjiä käyttämään renderoinnin jakoa sadoille tietokoneille laskeakseen valaistusta kullekin kymmenen-kahdenkymmenen kilometrin pituiselle tasolle kahden tai kolmen päivän ajan. Koska peli suunniteltiin kehittää kahteen tasoon laitteiston kyvylle riippuen kohdealustasta, kaksi kehittäjä "siiloa" asetettiin töihin kehittämään peliä kahteen eri tasoon: yksi Xbox 360:n ja PlayStation 3:n versiolle hyödyntäen Hedgehog Engine-pelimoottoria ja yksi PlayStation 2:n ja Wii:n, joka sen sijaan hyödyntää muutettua versiota nykyisestä Sega pelimoottorista.


title: Sonic Unleashed

text: Samalla kun peli sisältää normaalit pelimekaniikat, pelin Wii-versio on yhteensopiva myös GameCube-ohjaimen kanssa ja on myös mahdollisuus käyttää ClassicControlleria. Päivätasot Wii-versiolla muutettiin mukautumaan driftaus-mekaniikan kanssa, kun taas yötasot sisältävät seläntakaisen näkymän ja erilaiset tasohyppelytyylit ja combat mekaniikat. Pelikehittäjä Dimps, jolla oli aikaisempaa kokemusta Sonic-peleistä, osallistui PlayStation 2- ja Wii-versioiden päivätasojen kehittämiseen. Lisäksi, kaiken kaikkiaan, Playstation 2 ja Wii-versiossa on vähemmän päivätasoja kuin Playstation 3 ja Xbox 360-versiossa.


title: Sonic Unleashed

text: Ensin todettiin että "Unleashed" oli tarkoitettu yksinomaan yksinpelikokemukseksi ja se ei sisältäisi yhtään moninpeli tai online-moodeja.Tämä kyseenalaistettiin, kun viitteet online-moodista näytettiin E3 2008 -messuilla, mutta myöhemmin haastatteluissa toistettiin että Unleashedille ei tule online-moodia ollenkaan. Kuitenkin, ladattava sisällys, sisältäen lisää tasoja, voisi jäädä mahdollisuudeksi pelin julkaisun jälkeen. Pelin demo julkaistiin Xbox Live -palvelussa 8. joulukuuta 2008. ja Pohjois-Amerikassa ja Euroopassa Playstation Storeen 18- ja 24. joulukuuta 2008, vastaavasti. Demo ei sisällä Werehog-tasoja. 12. maaliskuuta 2009 Sega julkaisi Sonic Unleashedin ensimmäisen ladattavan sisällön Xbox 360:lle ja PlayStation 3:lle, sisältäen Chun-Nanista neljä päivätasoa ja kaksi yötasoa sekä lisäksi uusia tehtäviä. Sen jälkeen, lisää ladattavaa sisältöä on tehty Spagonialle, Holoskalle, Mazurille, Apotokselle, Shamarille, Empire Citylle ja Adabatille.


title: Sonic Unleashed

text: Pelin julkaisun jälkeen, Sonic Teamin jäsen ja "Sonic and the Black Knight" -pelin johtaja Tetsu Katano huomautti että he eivät tunteneet Werehog-konseptia virheeksi, aika ja resurssit olivat rajoittavia tekijöitä peliä tehdessä. Hän huomautti myös että Werehog voi ilmestyä myös tulevissa peleissä, tai parhaillaan "Sonic Unleashedin" seuraajassa. Pelinkehittäjä Gameloft tiedotti Toukokuussa 2009 että hän on tehnyt lisensoivan sopimuksen Sega Europen kanssa ja on tekemässä Sonic Unleashedista puhelinversiota. Peli julkaistiin kesäkuussa 2009 Euroopassa, Keski-Idässä, Australiassa ja Uudessa-Seelannissa.


title: Sonic Unleashed

text: Uudelleentehty versio Spagonian Rooftop Runista ja Egg Dragoon pomotaistelu ovat mukana televisiokonsoli ja Windows-versioilla "Sonic Generationsissa". Kuitenkin, viimeksi mainittu pomotaistelu hoidellaan siinä pelissä normaalilla Sonicilla Werehogin sijasta toisin kuin tässä pelissä.


title: Sonic Unleashed

text: "Sonic Unleashed" sai pääosin ristiriitaisen vastaanoton. Metacriticin keräämien arvostelujen keskiarvo on 60/100 Xbox 360 -versiolle, 54/100 PlayStation 3 -versiolle ja 66/100 Playstation 2 - ja Wii-versiolle. Metacriticin tietojen mukaan suuri osa arvostelijoista antoi paremmat arvosanat PlayStation 2 - ja Wii-versioille, koska niissä on paremmat liikkeet Werehogilla sen kentissä, paremmat keskustelusysteemit maiden keskusalueilla ja paremmat kamerasysteemit. Ainoastaan muutamat nettisivustot, kuten 1UP, arvostelivat Xbox 360 - ja PlayStation 3 -versiot paremmiksi. Silti peli myi erittäin hyvin, sillä sitä myytiin koko loppuvuoden 2008 aikana yhteensä 2,45 miljoonaa kappaletta, mikä teki siitä Segan kolmanneksi parhaiten myyneen videopelin vuoteen 2008 mennessä.


title: Sonic Unleashed

text: "Sonic Unleashed" sai paljon positiivisia kommentteja sen erilaisista ympäristöistä, jotka olivat yhden arvostelijan mielestä upeasti animoituja ja toisen mielestä ne toivat mieleen Pixar-animaatiot. Xbox 360 ja PlayStation 3 -versioita varten kehitetty Hedgehog-pelimoottori sai kriitikoilta kiitosta, mutta joitakin valituksia tuli kuvanopeuden hidastumisesta joissakin Werehog-kohtauksissa, kun ruudulle tuli useita vihollisia. Playstation 2 - ja Wii-versiot eivät käytä Hedgehog-pelimoottoria, mutta näiden versioiden grafiikat saivat kuitenkin paljon kehuja: Muun muassa Wii-versiolle myönnettiin palkinto parhaasta grafiikkateknologiasta IGN:n gaalassa. Pelin soundtrackia sanottiin paremmaksi kuin edeltäjiensä, jotka olivat olleet enemmän Rock-painotteisia.


title: Sonic Unleashed

text: Ylivoimaisesti eniten peliä kritisoitiin Werehog-tasoista, joita kritisoitiin tylsästä tasohyppelystä ja vihollisten hakkaamisesta. Jotkut myös sanoivat Werehog-kohtauksien muistuttavan liikaa "God of War" -videopeliä. Päivätasot sen sijaan saivat monilta arvostelijoilta positiivisia kommentteja nautittavuudesta ja piristävyydestä. Nopeuden suhteen monet arvostelijat sanoivat päivätasoja kaikkien Sonic-pelien parhaimmiksi, sillä heidän mielestään ne johdattivat täydellisesti klassiseen Sonicin tunnelmaan. Monet myös pitivät sekoitetuista ja vaihtelevista 2D- ja 3D-tyyleistä. GameSpot kritisoi penseää ohjausta ja päivätasojen huonoa suunnittelua, mutta Wii-versiota se kehui erittäin mahtavaksi kokemukseksi, koska siinä on parempi ohjattavuus ja se on suunniteltu paremmin.


title: Sonic Unleashed

text: Suomalaisilta arvostelijoilta peli sai pääosin keskinkertaisia arvosteluja. Gamereactor Suomi antoi pelille arvosanaksi 7/10 ja kehui arvostelussa muun muassa päivätasojen 2D- ja 3D-tyylien vaihtelemista, mutta vastineeksi se kritisoi muun muassa yötasoja, jotka olivat arvostelijan mielestä vain vihollisten mätkimistä.


title: Sonic Unleashed

text: Pelin alkuperäinen soundtrack julkaistiin Japanissa 28. tammikuuta 2009. Kolmen levyn soundtrack on nimetty "Planetary Pieces: Sonic World Adventure Soundtrack" nimiseksi kokoelmaksi. Pelin tunnusmusiikkina käytetään "Endless Possibility" nimistä kappaletta jonka soittaa Jaret Reddickin rock bändi Bowling for Soup. Pelin loppumusiikkina puolestaan käytetään hidastempoista ”Dear My Friend” -kappaletta jonka laulaa kappaleen kirjoittanut Brent Cash.


title: Sonic Unleashed

text: Ladattavat paketit jotka sisältävät erikoistasoja tälle pelille ovat saatavilla PlayStation Networkista ja Xbox Live Arcadesta.


title: Sonic Unleashed

text: Archie Comics on suunnitellut tälle pelille Opening-kohtauksen ja kohtauksen jossa Sonic muuttuu Sonic the Werehogiksi. Lyhyt 3D-animoitu filmi julkaistiin 21. marraskuuta 2008, sen nimi on "Sonic: Night of the Werehog" joka kertoo tarinan kahdesta mieskummituksesta jotka asuu kummittelevassa talossa jossa he ovat ottelemassa valokuvia pelästyneistä lapsista järjestyksessä kositakseen naiskummitusta ja yhtäkkiä he turhautuvat siitä kun Sonic tulee taloon pelkäämättömänä pelokkaan Chipin kanssa. Mutta pian kummitukset pelkäävät Sonicia kun hän muuttuu Werehogiksi täysikuun ansiosta. Videon tuotti Sega VE Animation Studio.


title: Sonic Unleashed

text: 25. maaliskuuta 2010 paketti Sonicin pukuja julkaistiin Playstation Storeen PlayStation 3:lle kehitettyä "LittleBigPlanetia" varten. Paketti sisältää Sonicin, Tailsin, Knucklesin, Dr.Eggmanin ja Sonic the Werehogin asut.


title: Salibandyn SM-sarja 1986–1987

text: Kausi 1986–1987 oli salibandyliigan historian ensimmäinen kausi, jolloin miehet pelasivat Suomen-mestaruudesta. Sarjasta käytettiin tuolloin nimitystä miesten mestaruussarja. Naiset pelasivat ensimmäisen kerran mestaruudesta vasta kaudella 1988–1989.


title: Salibandyn SM-sarja 1986–1987

text: Ensimmäinen SM-sarjakausi oli äärinmäisen tiukka. Mestaruuden voitti Manse United ennen S.C. Dalmacia. Kolmanneksi sijoittui RuRu. Mestaruus ratkesi viimeisessä ManU:n ja Dalmacin 0-0 päättyneessä ottelussa. Sarjataulukko ja pistepörssi perustuvat liiton toiminnasta tuolloin vastanneen Pekka Mukkalan joukkueille lähettämään kirjeeseen.


title: Salibandyn SM-sarja 1986–1987

text: Sarjasta putosivat Bolla Bolla, Helsingin Yliopiston uimaseura (HyUS) ja SaPa. Sarjapaikkansa säilyttänyt TDK-Team ei osallistunut sarjaan enää seuraavalla kaudella (1987–1988), ja sarjaa pelattiin vain kahdeksan joukkueen voimin.


title: Olympiakylä

text: Olympiakylä on Helsingin Käpylässä, Koskelantien pohjoispuolella sijaitseva lamelli- ja pistetaloista koostuva asuinalue, joka rakennettiin alun perin Helsingin vuoden 1940 olympialaisiin osallistuvien ulkomaisten joukkueiden majoitustiloiksi. Alue rakennettiin kahdessa vaiheessa 1938–1940 ja 1948–1952. Helsingin vuoden 1952 olympialaisia varten Käpylään rakennettiin Koskelantien eteläpuolelle vielä toinen alue, Kisakylä, joka toimi kisojen aikana varsinaisena olympiakylänä.


title: Olympiakylä

text: Helsinki valittiin vuoden 1940 kesäolympialaisten isännäksi heinäkuussa 1938, kun Japani oli peruuttanut kisojen järjestämisen Kiinan-sodan vuoksi. Kisoihin saapuvien ulkomaisten urheilijoiden ja huoltajien majoittamiseksi Käpylään päätettiin kiireesti rakentaa asuintilat noin 3 200 vieraalle. Puu-Käpylän eteläpuoliselle, Koskelantien pohjoispuoliselle alueelle ehdittiinkin rakentaa 400 asuntoa ja muun muassa Suomen ensimmäinen kaukolämpökeskus ennen kuin valmistelut keskeytyivät talvisodan syttymiseen. Funkistyylisten rakennusten suunnittelijoina olivat Martti Välikangas ja Hilding Ekelund. Asuinrakennukset sijoitettiin avoimesti alueen metsäiseen maastoon. Avoin korttelirakenne, yksinkertaiset rakennusmassat ja hyvin suunnitellut asuntopohjat olivat modernin arkkitehtuurin keskeisiä ihanteita Olympiakylässä. Ensimmäistä kertaa olympialaisten historiassa urheilijoiden majoitustiloiksi rakennettiin kerrostaloasuntoja, jotka oli tarkoitus ottaa kisojen jälkeen asuinkäyttöön. Rakennukset otettiinkin talvisodan jälkeen ja lopullisesti toisen maailmansodan päätyttyä normaaliin asuinkäyttöön, ja alueen rakentaminen jatkui vielä vuosina 1948–1952. Uusia asuinrakennuksia tarvittiin Suomessa sodan jälkeen kipeästi etenkin luovutetuilta alueilta siirtyneen väestön uusiksi kodeiksi. Olympiakylään valmistui lopulta 36 asuintaloa, joiden pihat oli aikakauden ihanteiden mukaisesti suunniteltu ilmaviksi ja vehreiksi. Talot eivät koskaan tarjonneet majoitusta olympiaurheilijoille, mutta "Olympiakylä" on pysynyt asuinalueen nimenä. Suomen Docomomo-työryhmä on valinnut Ekelundin ja Välikankaan suunnitteleman funktionalistisen rakennusympäristön modernismin suomalaisten merkkikohteiden listalle. Keväällä 2015 tehtiin alueelle asemakaavan muutos, jonka tavoitteena on turvata alueen rakennusten, pihojen ja lähiympäristön muodostaman kokonaisuuden säilyminen. Olympiakylä onkin poikkeuksellisen hyvin säilynyt ja säilyttänyt alkuperäisen tunnelman ja ilmeen.


title: Olympiakylä

text: Helsingin varsinainen olympiakylä vuoden 1952 olympiakisojen aikana oli Käpylän "Kisakylä". Kisakylä rakennettiin vuosina 1950–1952 Koskelantien eteläpuolelle, tien ja Kumpulan siirtolapuutarhan väliin. Kylän rakennussuunnitelma julkistettiin 23. maaliskuuta 1950, ja rakennustyö aloitettiin kesällä 1950 maansiirto- ja perusrakennustöillä. Suunnitelmissa uuden olympiakylän rakentamisen arvioitiin maksavan noin miljardi markkaa. Rakennusten suunnittelusta vastasi arkkitehti Pauli Salomaa olympiarakennustoimistosta.


title: Olympiakylä

text: Varsinainen talojen rakentaminen aloitettiin keväällä 1951 niin ajoissa, että ne ehdittäisiin varmasti saada asuttavaan kuntoon seuraavan vuoden kesäksi. Rakennustarvikkeista oli Suomessa vielä sodan jälkeen pulaa, ja muun muassa tiilien jatkuvan saannin turvaamiseksi järjestettiin rakennustoimiston käyttöön kymmenen rautatievaunua, jotka kulkivat edestakaisin Oitissa sijainneen tiilitehtaan ja Helsingin välillä. Tehtaan uunissa poltetut tiilikuormat lastattiin heti vaunuihin ja kiidätettiin ensimmäisen mahdollisen junan mukana Helsinkiin. Talvi 1951–1952 oli onneksi rakentamisen kannalta hyvä, sillä sen aikana ei ollut huippupakkasia eikä kovia lumisateita. Kylä saatiinkin lopulta valmiiksi kisojen avajaispäivänä.


title: Olympiakylä

text: Majoitustiloja rakennettiin kisakylään yhteensä 4 800 vieraalle. Asuntotuotannon yhteydessä toteutettiin myös joitakin ateljeeasuntoja. Helsingin kaupunki rakennutti Kisakylän kerrostaloihin 40 pohjaratkaisultaan vaihtelevaa ateljeeasuntoa, jotka tehtiin talojen ylimpään kerrokseen käyttäen hyväksi talojen harjakorkeutta ateljeetilan korkeuden ja valoisuuden luomiseksi. Talot myytiin kisojen jälkeen omistushuoneistoiksi.


title: Olympiakylä

text: Käpylän laaja Kisakyläkään ei riittänyt olympialaisten kaikkien osallistujien majoitukseen. Tiloja varattiin kaikkiaan noin 7 500 urheilijalle, joista vain 4 800:lle oli paikka Kisakylässä. Muita huomattavia majoitustiloja olivat Otaniemen kisakylä, jonne majoittui noin 1 400 itäblokin urheilijaa, Meilahden sairaanhoito-oppilaitos, jonne majoittuivat muiden kuin itäblokin naisurheilijat, sekä Santahaminan varuskunta-alue, jonne sijoitettiin suomalaisurheilijat.


title: Matti Koota

text: Matti Koota (s. 6. kesäkuuta 1990 Kankaanpää) on suomalainen ammattinyrkkeilijä. Koota edusti amatöörinä Kankaanpään Nyrkkeilijöitä. Hänen isänsä on entinen nyrkkeilijä ja olympiakävijä Veli Koota, joka myös valmentaa poikaansa.


title: Matti Koota

text: Koota voitti nuorten MM-pronssia sarjassa 54 kg vuonna 2008. Mitali oli suomalaisille ensimmäinen sitten Joni Turusen maailmanmestaruuden 1994. Seuraavan vuoden MM-kilpailuissa Koota piti avausottelussaan ahtaalla tuoretta olympiapronssimitalisti Vjatseslav Gojania, mutta hävisi tälle niukasti massapisteillä. Turkissa käydyissä EM-kilpailuissa 2011 Koota voitti ensimmäisessä ottelussaan Valko-Venäjän Dzmitry Zhukaun mutta putosi jatkosta hävittyään toisessa ottelussaan Turkin Furkan Ulas Memisille pistein 14–21.


title: Matti Koota

text: Koota saavutti ensimmäisen Suomen mestaruutensa 16-vuotiaana vuonna 2007 (sarja 51 kg) ja ensimmäisen Tammer-turnaus-voittonsa vuonna 2009 (sarja 54 kg). Hän oli Lontoon kesäolympialaisiin 2012 tähdänneen Team Londonin jäsen. Hän osallistui jo edellisten kesäolympialaisten karsintoihin, muttei selviytynyt olympiaturnaukseen.


title: Matti Koota

text: Koota loukkaantui syyskuussa 2011 saatuaan luodin jalkaansa kankaanpääläisessä Siili-ravintolassa sattuneessa ampumavälikohtauksessa, jossa myös kuoli yksi henkilö. Luoti rikkoi Kootan jalkapöydän luun, minkä takia hän joutui jäämään sivuun Azerbaidžanissa samana syksynä järjestetyistä MM-kisoista. Koota oli ravintolakahakassa sivullisena.


title: Matti Koota

text: Kazakstanissa käydyissä MM-kilpailuissa 2013 Koota voitti alle 56 kilon sarjassa ensimmäisessä ottelussaan srilankalaisen Gayah Naiduralagenin mutta hävisi toisella kierroksella turkkilaiselle Selcuk Ekerille.


title: Matti Koota

text: Elokuussa 2014 Koota voitti hopeaa Euroopan Unionin mestaruuskilpailuissa Bulgariassa sarjassa 56 kiloa.


title: Alcenius

text: Alcenius on muun muassa seuraavien henkilöiden sukunimi:


title: Walter Wright

text: Walter Wright (s. 20. helmikuuta 1981) on yhdysvaltalainen entinen ammattinyrkkeilijä. Hänen asuinkaupunkinsa on Seattle Washingtonissa.


title: Walter Wright

text: Wright otteli itselleen 90 voiton ja 12 tappion amatööritilaston.


title: Walter Wright

text: Wrightin ensimmäinen ottelu oli Brian O'Brieniä vastaan. Walter johti viimesessä erässä ottelua ja alkoi esiintyä. Siinä kohtaa O'Neil sai hyvän osuman perille. Walter hävisi ottelun tyrmäyksellä. Tämän jälkeen hän voitti kymmenen ottelua putkeen ja pääsi mukaan Contender – Haastajaan.


title: Walter Wright

text: Haastajan toisella kaudella Walter Wright valittiin mukaan keltaisten joukkueeseen. Keltaiset hävisivät ensimmäiset kaksi ottelua jonka jälkeen Gary Balletto toi päätösvallan keltaisille. Walter otti tästä mahdollisuudesta kiinni ja haastoi sinisten Andre Easonin. Ottelu oli yksipuolinen. Andre kävi kanveesissa ensimmäisessä erässä mutta nousi ylös, ottaen lisää selkäänsä. Tuomarit pisteyttivät ottelun 50-44 Walterille.


title: Walter Wright

text: Cornlius Bundrage, joka oli Andren hyvä ystävä, haastoi Walterin. Toisella kierroksella nämä kaksi kohtasivat viisi-eräisessä ottelussa. Ottelu oli todella likainen. Bundrage voitti ottelun yksimielisesti. Yleisö buuasi päätökselle.


title: Walter Wright

text: Finaalien näytösottelussa Walter kohtasi joukkuetoverinsa Vinroy Barrettin. Walter voitti ottelun tyrmäten Vinroyn neljännessä erässä.


title: Walter Wright

text: Wright kohtasi Dan Wallacen 12. tammikuuta 2007. Wright tyrmäsi aiemmin voittamattoman Wallacen kahdeksannessa erässä.


title: Walter Wright

text: Wright oli myös yksi suosituimmista Haastajan kilpailijoista. Tällä suosiolla hänet valittiin mukaan Haastajan Yhdysvaltojen joukkueeseen The Contender UK VS USA -turnaukseen. Wright kohtasi voittamattoman Anthony Smallin. Ottelu kesti kahdeksan erää. Viimeisessä erässä Wrightilla oli mahdollisuus tyrmäykseen, mutta häneltä loppui polttoaine ennen kuin se onnistui. Small voitti ottelun ei-yksimielisesti 77-76,77-75,74-78.


title: Walter Wright

text: Kolmen vuoden tauon jälkeen Wright palasi kehään 19.6.2010. Hän kohtasi keskisarjalaisen Joshua Snyderin voittaen ottelun yksimielisin tuomariäänin.


title: Victor Ostrovsky

text: Victor John Ostrovsky (s. 28. marraskuuta 1949 Alberta, Kanada) oli vuoteen 1990 Israelin salaisen palvelun Mossadin entinen agentti, nykyään kirjailija ja taiteilija. Hänen vaimonsa Bella Ostrovsky on taiteilija.


title: Victor Ostrovsky

text: Victor Ostrovsky on julkaissut Israelin salaisesta palvelusta kertovan kirjan "By Way of Deception" (suom. "Petoksen kautta"). Ostrovsky oli alkun perin Israelin armeijan upseeri, ja palveli ennen Mossadia sotilaspoliisissa ja laivastossa. Vuonna 1982 Ostrovsky värvättiin Mossadiin. Ostrovskyn kohukirja "By Way of Deception" oli bestseller, jonka myynnin Israelin tiedustelupalvelu yritti pysäyttää. Tämä oli ensimmäinen kerta kun jokin valtio koetti estää jonkun teoksen julkaisemisen toisessa maassa. Ostrovsky kertoo teoksessaan muun muassa koulutuksestaan Mossadin kenttävirkailijaksi "katsaksi". Kirjan julkaiseminen oli mahdollista Yhdysvalloissa, koska Ostrovsky pakeni Israelista. Ostrovsky jäi Mossadista pois, koska epäonnistui joidenkin PLO:n johtajien sieppaamisessa. Ostrovskyn mielestä Mossad oli terrorismin vastaisessa sodassaan liian julma ja teki pahoja virheitä ja raportoi operaatioistaan maansa johdolle hyvin epätarkasti. Mossad oli hänen mielestään osin tehoton, eikä hallitus valvonut sitä kyllin tarkasti. Ostrovskyn kirjoittama teos on saanut osakseen ristiriitaisen vastaanoton ja on joidenkin arvostelijoiden mielestä ainakin osin kuvitteellinen. Arvostelijoiden mukaan Ostrovsky ei olisi kyennyt pääsemään käsiksi niin laajaan määrään salaista tietoa. Ostrovskyn mukaan katsa-opiskelijoilla oli oikeus käyttää laajaa kirjastoa ja muita tietolähteitä. Joidenkin mielestä Mossad vaaransi joidenkin sen agenttien turvallisuuden, kun kirja paljasti niin yksityskohtaisia tietoja.


title: Vitello tonnato

text: Vitello tonnato (ital., 'vasikkaa tonnikalan kera') on italialainen ruokalaji. Se on valkoviinissä mausteiden kanssa keitettyä vasikanlihaa, joka tarjoillaan ohuina viipaleina majoneesikastikkeen kera. Tavallisesti mausteina käytetään laakerinlehtiä, lehtiselleriä, neilikkaa, pippuria, sipulia ja valkosipulia. Kastike valmistetaan majoneesista, oliiviöljyyn säilötystä tonnikalasta, sardellista, kaprista, sitruunamehusta, valkopippurista ja valkosipulista. Vitello tonnatoa vastaavaa ruokaa voidaan tehdä käyttämällä vasikanlihan tilalla sianlihaa tai kalkkunanlihaa.


title: Vitello tonnato

text: Piemontesta peräisin oleva vitello tonnato on piemonten murteella "vitel tonnè".


title: Elias Robert Alcenius

text: Elias Robert Alcenius (10. heinäkuuta 1796 Isojoki – 10. huhtikuuta 1875 Lapväärtti) oli suomalainen pappi ja sukututkija, jota pidetään Suomen sukututkimuksen isänä.


title: Elias Robert Alcenius

text: Alceniuksen vanhemmat olivat kappalainen Daniel Alcenius ja Maria Johanna Estlander. Hänet vihittiin papiksi 1819 ja hän toimi Kalajoen kappalaisena vuosina 1826–56 sekä tämän jälkeen Lapväärtin kirkkoherrana kuolemaansa saakka. Vuonna 1850 Alcenius julkaisi Sursillien suvusta kertovan teoksen Genealogia Sursilliana, jonka kokoamisen oli pannut alulle Turun piispa Johannes Terserus (1605–1678), todettuaan monien Pohjanmaan sukujen kantaisäksi Uumajasta kotoisin olleen Erik Angermanin eli Sursillin. Alceniuksen teoksessa on 1989 sukunimeä, hän oli Pohjoismaissa ensimmäinen sukututkija, joka laajensi tutkimuksen myös talonpoikaissukuihin.


title: Elias Robert Alcenius

text: Alceniuksen ensimmäinen puoliso vuodesta 1826 oli Fredrika Wilhelmina Lescelius (k. 1842) ja toinen vuodesta 1844 Johanna Elisabet Favorin (k. 1880.)


title: Colorado, Kansas and Oklahoma Railroad

text: Colorado, Kansas and Oklahoma Railroad oli lyhytaikainen rautatieyhtiö Kansasin osavaltion länsiosassa Yhdysvalloissa. Rautatie yhdisti Scott Cityn kaupungin pohjoisessa sijaitsevaan Winonan kaupunkiin. Rautatie avattiin liikenteelle 2. heinäkuuta 1911, ja viimeinen aikataulun mukainen junavuoro ajettiin 1. marraskuuta 1917.


title: Colorado, Kansas and Oklahoma Railroad

text: Alun perin rautatien nimi oli Scott City Northern, mutta siitä käytettiin myös nimeä Garden City Gulf and Northern Railroad. Yhtiö ajautui konkurssiin jo vuonna 1913, ja joutui myymään radan sekä kaluston saintlouislaiselle Commonwealth Trust and Security Companylle 175 000 dollarin hintaan elokuussa 1913. Samalla nimi muutettiin Colorado, Kansas and Oklahoma Railroadiksi.


title: Colorado, Kansas and Oklahoma Railroad

text: Rautatiellä oli yhdysliikenneasemat Scott Cityssä Atchison, Topeka and Santa Fe Railroadin kanssa sekä Winonassa Union Pacific Railroadin kanssa.


title: Colorado, Kansas and Oklahoma Railroad

text: Vuonna 1917 yhtiö ajautui taloudellisiin vaikeuksiin ja anoi lupaa lakkauttaa Winonan ja Russell Springsin välinen pohjoinen rataosuus. Ilmeisesti noihin aikoihin myös loppuosuus lakkautettiin. Rautatiemyytiin chicagolaiselle Joseph Hymanille 316 000 dollarin kauppahinnalla. Rautatie purettiin vuoden 1918 aikana ja sen raidemateriaali kierrätettiin I maailmansodan sotatarpeita varten.


title: Colorado, Kansas and Oklahoma Railroad

text: Nykyisin rautatiestä on jäljellä ainoastaan kiskoton ratapenger Russell Springsin ja Lake Scottin välisellä alueella. Myös suurin osa rautatien varrelle syntyneistä pikkukylistä on sittemmin kadonnut.


title: Jay Nixon

text: Jeremiah Wilson "Jay" Nixon (s. 13. helmikuuta 1956 De Soto, Missouri) on yhdysvaltalainen poliitikko. Hän toimi Missourin osavaltion kuvernöörinä vuosina 2009–2017. Hän edustaa demokraatteja. Ennen kuvernööriksi tuloaan Nixon toimi Missourin oikeusministerinä.


title: Here We Go Again

text: Here We Go Again on Demi Lovaton toinen studioalbumi. Se julkaistiin 21. heinäkuuta 2009, ja sen julkaisija on Hollywood Records. Levy myi julkaisuviikollaan 108 000 kappaletta ja nousi Billboard 200 -listan kärkeen.


title: Here We Go Again

text: Kappaleesta ”Remember December” kuvattiin musiikkivideo. Kahden virallisen singlen lisäksi promosingle ”Gift of a Friend” julkaistiin 8. syyskuuta 2009 edistämään "Helinäkeiju ja kadonnut aarre" -elokuvan myyntiä.


title: Don’t Forget

text: Don’t Forget on Demi Lovaton ensimmäinen studioalbumi. Se julkaistiin 23. syyskuuta 2008, ja sen julkaisija on Hollywood Records. Albumi debytoi Yhdysvalloissa Billboard 200 -listan toisella sijalla, ja se myi 89 000 kappaletta ensimmäisellä viikolla.


title: Valkotikka

text: Valkotikka ("Melanerpes candidus") on mustavalkoinen, keskikokoinen eteläamerikkalainen tikkalaji.


title: Valkotikka

text: Linnun pituus on noin 27 cm. Sen pää, alapuoli ja yläperä ovat valkoiset, selkäpuoli, pyrstö sekä siivet mustat. Naamassa ja alaperässä on keltaista. Sukupuolten värityksessä on pientä eroa.


title: Valkotikka

text: Valkotikan 4,8 miljoonan neliökilometrin laajuinen esiintymisalue ulottuu Etelä-Surinamesta ja Brasiliasta Argentiinan pohjoisosiin ja Uruguayn länsiosiin. Bernhard Christian Otto kuvaili lajin holotyypin Cayennesta vuonna 1796.


title: Valkotikka

text: Valkotikat elävät savanneilla, palmumetsiköissä ja valoisissa, avoimissa metsissä.


title: Valkotikka

text: Pesä on puunkolossa tai lahossa oksassa, johon naaras munii kolme tai neljä munaa.


title: Valkotikka

text: Ruokavalio koostuu pääasiassa hedelmistä ja muista kasvikunnan tuotteista, vähässä määrin myös hyönteisistä. Se pitää myös hunajasta ja viljanjyvistä, ja on paikoin maanviljelijöiden riesana syömällä appelsiineja ja muita puutarhahedelmiä.


title: Burning Up Tour 2008

text:
Burning Up Tour oli viides konserttikiertue Jonas Brothersilta. Kiertue mainosti A Little Bit Longer -levyä. Kiertue myös mainosti Disney Channelin "Camp Rock" -elokuvaa, jota Jonas Brothersin jäsenet tähdittivät.
Kiertue lähti käyntiin 4. kesäkuuta 2008. Konserttia kuvattiin ja siitä tehtiin elokuva Jonas Brothers: The 3D Concert Experience, joka ilmestyi 27. helmikuuta 2009. Kiertueen livealbumi ilmestyi 24. helmikuuta 2009.


title: Burning Up Tour 2008

text: Avril Lavigne, Demi Lovato ja country-tähti Taylor Swift olivat lämppäreinä.


title: Burning Up Tour 2008

text: Demi LovatoTaylor SwiftAvril LavigneJonas Brothers


title: Heterokromia

text: Heterokromia eli silmien erivärisyys on kehityshäiriö. Heterokromiassa ihmisen tai eläimen silmät ovat keskenään eriväriset. Heterokromia voi johtua perinnöllisistä syistä, silmään tulleesta vammasta tai sairaudesta. Melaniinin tuotanto on erilainen molemmissa silmissä, mikä on syynä erivärisyyteen.


title: Heterokromia

text: Heterokromia voi johtua okulaarisesta melanosytoosista. Tällöin on helppo riski sairastua suonikalvoston melanoomaan. Heterokromia lisää sairastumisriskiä myös moniin muihin silmätauteihin.


title: Heterokromia

text: Mika Waltarin romaanissa "Mikael Hakim" päähenkilö Mikaelin vaimon Julian silmät ovat eriväriset, ja häntä pidetään noitana.


title: Bernhard Christian Otto

text: Bernhard Christian Otto (1745 Niepars, Stralsund - 1835) oli saksalainen lääkäri ja lintutieteilijä.


title: Bernhard Christian Otto

text: Otto väitteli lääketieteen tohtoriksi Göttingenin yliopistossa 1771, ja toimi lääketieteen professorina ja kasvitieteellisen puutarhan johtajana Frankfurt (Oder)in Viadrina-yliopistossa vuodesta 1788 alkaen. Hän saksansi Buffonin teoksen "Histoire naturelle des oiseaux" ("Naturgeschichte der Vogel").


title: Bernhard Christian Otto

text: Otto nimesi valkotikan ("Melanerpes candidus") vuonna 1796.


title: Tammisaaren rautatieasema

text: Tammisaaren rautatieasema (, , ratakm 174+056) on rautatieliikennepaikka Tammisaaressa Raaseporin kaupungissa. Asema avattiin 8. lokakuuta 1873, samaan aikaan Hangon ja Hyvinkään välisen rautatien kanssa. Asemalla pysähtyvät Karjaan ja Hangon väliset taajamajunat.


title: Tammisaaren rautatieasema

text: Vuonna 1873 valmistuneen asemarakennuksen on suunnitellut Knut Nylander, ja se on yksi Hyvinkää–Hanko-radan kolmesta säilyneestä alkuperäisestä asemarakennuksesta; muut ovat Hyvinkään Hangon radan asema ja Mustion asema. Rakennusta on laajennettu vuonna 1914. Vaikka rakennuksen ulkonäköä on myöhemmin jonkin verran muutettu, se edustaa Suomessa poikkeuksellista asema-arkkitehtuuria parhaiten ulkoasunsa säilyttäneenä asemana.


title: Tammisaaren rautatieasema

text: Karjaan ja Hangon välisen radan rakentaminen Tammisaaren kautta ei alkujaan ollut itsestäänselvyys, sillä rataa suunniteltiin 1860-luvulla linjattavaksi Mustion, Antskogin ja Fiskarsin ruukkien sekä Pohjankurun sataman kautta ja edelleen Pohjanpitäjänlahden länsipuolitse. Tammisaarelaisten onneksi toteutettiin kuitenkin kaupungin kautta kulkeva linjaus. Rautatien tulo Tammisaareen piristi asukasluvun laskusta kärsineen kaupungin elämää, ja asutus levisi vanhasta keskustasta aluksi asemalle, sittemmin radan itäpuolelle ja lopulta myös sen pohjoispuolelle. Kaupunkiin perustettiin radan rakentamisen jälkeen myös uutta teollisuutta, kuten viina- ja lakkatehdas sekä kaksi verkatehdasta. Vuonna 1912 rakennettiin asemalta satamarata Tammisaaren uuteen pohjoissatamaan.


title: Tammisaaren rautatieasema

text: Talvisodan jälkeen junat olivat liikennöineet Hangon vuokra-alueen rajan tuntumaan Skogbyn asemalle Tammisaaresta kymmenen kilometriä Hangon suuntaan. Jatkosodan sytyttyä ja Hankoniemen jouduttua sotatoimialueeksi Tammisaari jäi turvallisuussyistä ilman junayhteyttä. Elokuusta 1941 lähtien junat liikennöivät vain Dragsvikin asemalle saakka, jolloin kaupunkiin matkustavat joutuivat kävelemään perille lupatarkastuksen jälkeen. Tämä poikkeusjärjestely kesti vuoden 1942 alkuun, jolloin junat liikennöivät jälleen Hankoon.


title: Tammisaaren rautatieasema

text: Tammisaaressa on ollut ratapiha, mutta se purettiin vuonna 1999; satamarata oli purettu kolme vuotta aiemmin. Vuonna 1998 junakohtauspaikka siirrettiin Dragsvikiin. Asemarakennus siirtyi Senaatti-kiinteistöille ja edelleen myyntiin vuonna 2007. Aseman lipunmyynti lopetettiin syyskuussa 2008, mutta myöhemmin asemalle on tullut lippuautomaatti.


title: Tammisaaren rautatieasema

text: Vuodesta 2012 lähtien entisessä rautatieaseman rakennuksessa toimii Matkahuollon toimipiste sekä ravintola. Bussilaiturit sijaitsevat aseman toisella puolella.


title: Adsukipapu

text: Adsukipapu ("Vigna angularis") on yksivuotinen köynnöskasvi, jota kasvatetaan laajalti Itä-Aasiassa ja Himalajan vuoristossa siitä saatavan pienikokoisen (halkaisijaltaan noin 5 millimetrin suuruisen) pavun takia. Aiemmin kasvin nimenä käytettiin yleisesti sen japaninkielisen nimen アズキ virheellisiä latinisaatioita "adzuki" ja "aduki".


title: Adsukipapu

text:
Adsukipavun kaakkoisaasialaiset lajikkeet ovat yleensä väriltään punaisia. Pavusta on kuitenkin olemassa myös valkoisia, mustia, harmaita ja erilaisia kirjavia muunnoksia. Tutkijat uskovat pavun kantamuodon olleen "Vigna angularis" var. "nipponensis".
Geneettiset todisteet osoittavat, että Adsukipavun viljely aloitettiin Himalajalla. Sitä viljeltiin Kiinassa ja Koreassa ennen vuotta 1000 eaa. Myöhemmin sitä vietiin Japaniin, missä se on nykyään toiseksi suosituin hernekasvi, heti soijapavun jälkeen.


title: Adsukipapu

text: Lajin nimitys "azuki" on romanisaatio sen japaninkielisestä nimestä. Japanissa tosin käytetään lajin nimityksenä myös kiinankielistä lainasanaa "shōzu" (小豆), joka merkitsee "”pieni papu”" (jonka vastinpari "”suuri papu”" (大豆, "daizu") taas tarkoittaa soijapapua). Vaikka nimi usein kirjoitetaan kanji-merkein 小豆, se silti äännetään "azuki".


title: Adsukipapu

text: Kiinassa lajin nimityksen "shōzu" vastinetta 小豆 (xiǎodòu) käytetään yhä kasvitieteellisissä ja maanviljelyksellisissä yhteyksissä. Arkikielessä tavallisesti kuitenkin käytetään nimityksiä "hongdou" (紅豆, "hóngdòu") ja "chidou" (赤豆, "chìdòu"), joiden kummankin merkitys on "”punainen papu”", koska pavun lähes kaikki kiinalaiset lajikkeet ovat väriltään punaisia, mikä on kiinalaisten kanssa kommunikoitaessa aiheellista ottaa huomioon, jotta vältettäisiin sekaannus muihin punavärisiin papuihin.


title: Adsukipapu

text: Itäaasialaisessa keittiössä azukipapua käytetään yleisesti makeutettuna. Tavallinen tapa on keittää papuja sokerin kanssa, jolloin saadaan aikaan "azukipaputahnaa" eli "”punapaputahnaa”" "(an)", joka on hyvin tyypillinen ruoka-aine kaikkien alueen maiden keittiöissä; sitä käytetään yleisesti myös antamaan pavun makua esimerkiksi kastanjasta tehtäviin ruokiin.


title: Adsukipapu

text:
Azukipaputahnaa käytetään moniin kiinalaisiin ruokalajeihin kuten tangyuaniin, zongziin, kuukakkuihin, baoziin ja punapapujäähän.
Sitä käytetään myös täytteenä japanilaisissa makeisissa kuten anmitsussa, taiyakissa ja daifukussa. Nestemäisempi versio, johon käytetään sokerin kanssa keitettyjä azukipapuja, lootuspähkinöitä (eräiden "Nelumbo"-suvun kasvien siemeniä) ja appelsiininkuorta, on makea ruokalaji nimeltä "oshiruko" "(”punapapukeitto”)". Azukipapuja nautuitaan yleisesti myös idätettyinä tai keitettyinä kuumaksi, teetä muistuttavaksi juomaksi. Joissakin Aasian kulttuureissa punapaputahnaa käytetään täytteenä tai päällysteenä erilaisissa vohveleissa, pullassa, pikkuleivissä ja muissa leivonnaisissa.


title: Adsukipapu

text: Japanissa adsukipapujen kanssa tarjoiltava riisi () on perinteinen ruokalaji, jota on tarjottu tilanteissa, joissa on toivottu sen tuottavan onnea. Azukipapuja käytetään myös perinteisten amanattō-makeisten valmistukseen ja suosittuna jäätelön makuaineena.


title: Adsukipapu

text: Adsukipapu on voin ja sokerin ohella yksi Somaliassa illallisruokana suositun "cambuulon" perusaineksista.


title: Silicon Fen

text: Silicon Fen eli Cambridge Cluster on Cambridgen yliopistoalueen teknologiapuisto Englannissa. Sen painopisteet ovat elektroniikka, ohjelmistot ja biotekniikka. Puisto sijaitsee Fenlandin eteläpuolella, joka on johtanut tällaiseen muunnokseen "laaksosta".


title: Silicon Fen

text: Vuonna 2004 alueelle ohjautui 24% kaikista Englannin riskisijoituksista eli 9% EU:n riskisijoituksista. "Cambridge-ilmiö" loi ennen ei-teollistuneelle alueelle merkittävän määrän elektroniikka-alan T&K-toimintaa. Trinity College perusti alueelle tiedepuiston jo vuonna 1970 - alueen menestystä on rakennettu vuosikymmeniä. Yritykset ovat edelleen mikroyrityskokoa. Arvioidaan, että alueella on noin 2500 yritystä, niiden arvon on arvioitu olevan kuusi miljardia dollaria. Menestyksen selityksinä on pidetty korkeaa elintasoa, hyvää liikenneverkkoa, vähää rikollisuutta ja vähäistä huumeiden käyttöä ja sitä, että Cambridgesta valmistuneet ihmiset haluavat jäädä alueelle töihin. Vielä viime aikoihin asti alueella oli huokeaa asua.


title: Jordan Jovtšev

text: Jordan Jovtšev (, s. 24. helmikuuta 1973 Plovdiv) on bulgarialainen telinevoimistelija, maailman- sekä Euroopan mestari ja nelinkertainen olympiamitalisti. Hän on saavuttanut arvokisamitalinsa permannolta, moniottelusta ja etenkin renkailta.


title: Jordan Jovtšev

text: Jovtšev voitti ensimmäisen aikuisten arvokisamitalinsa Sabaessa 1995, kun renkailta irtosi pronssia. 1990-luvulla hän saavutti vielä yhden MM-hopean ja yhden MM-pronssin, mutta vuosina 2000-2004 mitalisade yltyi: Sydneyn kesäolympialaisissa Jovtšev voitti pronssia renkailta ja permannolta, ja Ateenassa neljä vuotta myöhemmin renkaiden mitali kirkastui hopeaksi, minkä lisäksi permannolta irtosi jälleen pronssinen mitali. Väliin jääneen olympiadin aikana Jovtšev voitti seitsemän MM-mitalia (joista neljä kultaista) ja neljä EM-mitalia, joukossa yksi Euroopan mestaruus renkailta.


title: Jordan Jovtšev

text: Ateenan olympialaisten jälkeen Jovtšev voitti renkaiden MM-hopeaa vuonna 2006 ja MM-pronssia vuonna 2007. Euroopan-mestaruuskilpailuista Jovtšev saavutti hopeaa vuosina 2006 ja 2007 –telineenä jälleen renkaat. Vuonna 2009 jo 36-vuotias Jovtšev voitti EM-pronssia Milanossa ja MM-hopeaa Lontoossa. Lontoon kesäolympialaisissa 2012 Jovtšev kilpaili ensimmäisenä voimistelijana kuudensissa kesäolympialaisissaan, joissa hän voimisteli renkailla loppukilpailuun.


title: Jordan Jovtšev

text: Jovtšev on osallistunut useasti "maailman vaikeimmaksi esteradaksi" kutsuttuun Kahjot ninjat -televisio-ohjelmaan, ja menestynyt siinä varsin hyvin.


title: Noah Cyrus

text: Noah Lindsey Cyrus (s. 8. tammikuuta 2000 Nashville, Tennessee) on yhdysvaltalainen näyttelijä. Hän on Miley Cyrusin pikkusisko.


title: Noah Cyrus

text: Cyrus esiintyi ensimmäisen kerran televisiossa 3-vuotiaana Gracie Herbertinä tv-sarjassa "Doc". Hän on myös ollut sivuroolissa kuudessa "Hannah Montana" -jaksossa sekä taustatanssijana elokuvassa "Hannah Montana: The Movie". Lisäksi hän oli ääninäyttelijänä japanilaisessa anime-elokuvassa "Ponyo rantakalliolla".


title: Noah Cyrus

text: Noahilla ja hänen serkullaan Emily Grace Reeversillä on oma YouTube-kanava nimeltään "The Noie & Ems Show", joka sai ensi-iltansa 14. huhtikuuta 2009.


title: Noah Cyrus

text: Noah Cyrusin vanhemmat ovat Tish Cyrus (o.s. Finley) ja kantrilaulaja Billy Ray Cyrus. Isosisko Mileyn lisäksi hänellä on toinen isosisko Brandi sekä velipuolet Trace ja Christopher sekä isoveli Braison.


title: Noah Cyrus

text: Noah on myös julkaissut ensimmäisen singlensä "Make Me (Cry)" yhdessä laulajan Labrinth kanssa vuonna 2016.


title: Kirjeitä Joulupukilta

text: Kirjeitä Joulupukilta () on kokoelma kirjailija J. R. R. Tolkienin lapsilleen kirjoittamia ja kuvittamia kirjeitä vuosilta 1920–1943. Teos julkaistiin postuumisti vuonna 1976 Baillie Tolkienin toimittamana. Uudistettu laitos julkaistiin 2004, jolloin ilmestyi myös Kersti Juvan tekemä suomennos.


title: Hannu Haapasalmi

text: Hannu Haapasalmi on entinen suomalainen nyrkkeilijä, ammatiltaan saneerausmies ja vahtimestari.


title: Hannu Haapasalmi

text: Haapasalmi edusti amatööriurallaan Seinäjoen Kehä-Jusseja. Hän saavutti SM-pronssia 75 kg:n sarjassa 1984 ja 1987 sekä 81 kg:n sarjassa 1990 ja 1992. Vuonna 1992 hän otteli voitokkaasti kaksi epävirallista ammattilaisottelua.


title: Hannu Haapasalmi

text: Haapasalmi valittiin Seinäjoen kaupunginvaltuustoon perussuomalaisten listoilta kunnallisvaaleissa 2008. Hänet tuomittiin heinäkuussa 2009 seitsemäksi kuukaudeksi ehdolliseen vankeuteen törkeästä petoksesta. Lokakuussa 2009 kaupunginvaltuusto päätti äänestyksen jälkeen, ettei häntä eroteta valtuustosta.


title: Puu ja lehti

text: Puu ja lehti () on ensi kertaa vuonna 1964 ilmestynyt J. R. R. Tolkienin kokoomateos. Teos sisältää Tolkienin tutkielman "Saduista" (On Fairy-Stories) vuodelta 1937 ja novellin "Niukun lehti" (Leaf by Niggle) vuodelta 1945. Vuoden 1988 laitos sisältää myös runon ”Mythopoeia”.


title: Metalliala

text: Metalliala on yksi käsi- ja taideteollisuusalan sekä teollisuuden ammattialoista. Metallialalla työmenetelminä voidaan käyttää esimerkiksi taontaa, hitsausta, koneistusta ja valamista.


title: Metalliala

text: Tuotteen suunnittelun ja valmistuksen koulutusohjelman perustutkinnon suorittanut metalliartesaani voi toimia muun muassa myynti-, neuvonta-, valmistus- ja huoltotehtävissä sekä yrittäjänä. Nykyään metallialan artesaanit osaavat metallin käsittelyä monipuolisesti. Useimmat koulutusohjelmat sisältävät korujen ja pienesineiden valmistusta sekä erilaisten käyttö- ja koriste-esineiden tekemistä monilla erilaisilla menetelmillä, kuten takomalla ja koneistamalla. Opittuihin taitoihin kuuluvat myös erilaiset valutekniikat (Hiekka-, kipsi- ja alipainevalu) erityyppisillä metalleilla (pronssi, messinki, rauta, alumiini). Metallialan ammattilaiset osaavat tehdä hitsaus-, teräsrakenne-, kalusteputki- ja koneistustöitä sekä sisustusesineitä. Artesaanit valmistavat myös erilaisia työkaluja ja korjaavat koneita ja laitteita. Nykyään jokaisella opiskelijalla on mahdollisuus suuntautua ja erikoistua haluamansa tekniikan (esim. taonta, koneistus, hitsaus, valutyöt) opiskeluun opintojen edetessä. Osaava metalliartesaani pystyy tekemään melkein mitä vain.


title: Metalliala

text: Alalta työllistyy pieniin ja keskisuuriin yrityksiin, alihankintatyöhön ja alan neuvontajärjestöihin. Jonkin verran työpaikkoja on tarjolla myös palvelualoilla ja teollisuudessa. Metallialan artesaani voi myös työllistää itsensä perustamalla yrityksen, mutta se vaatii paljon työtä ja pitkäjänteistä suunnittelua.


title: Metalliala

text: Kouluja joissa voi suorittaa metalliartesaanin tutkinnon:


title: Howie Williams

text: Howard Earl ”Howie” Williams (29. lokakuuta 1927 New Ross, Indiana – 25. joulukuuta 2004 Phoenix, Arizona) oli yhdysvaltalainen koripalloilija ja olympiavoittaja.


title: Howie Williams

text: Williams pelasi Yhdysvaltain joukkueessa sen voittaessa kultaa Helsingin kesäolympialaisissa 1952. Williams pelasi kaikissa joukkueensa kahdeksassa ottelussa tehden yhteensä 26 pistettä. Williamsille tarjottiin myös mahdollisuutta pelata NBA:ta Minneapolis Lakersissa, mutta tämä kieltäytyi.


title: Mārtiņš Cipulis

text: Mārtiņš Cipulis (s. 29. marraskuuta 1980 Cēsis, Latvian SNT, Neuvostoliitto) on latvialainen jääkiekkoilija, pelipaikaltaan vasen laitahyökkääjä. Hän on Latvian maajoukkueen kärkipelaajiä. Seuratasolla Cipulis edustaa KHL-liigan Dinamo Riikaa.


title: Mārtiņš Cipulis

text: Cipulis aloitti uransa latvialaisen HK Liepājas Metalurgsin joukkueessa kaudella 1998–1999. Vuonna 2000 hän siirtyi HK Riga 2000 -joukkueeseen. Kauden 2006–2007 Cipulis pelasi HK Aquacity ŠKP Popradin riveissä Slovakian Extraligassa, ja seuraavan 2007–2008 kauden Metallurg Žlobinissa Valko-Venäjän Ekstraligassa. Kaudeksi 2008–2009 Cipulis siirtyi uuteen KHL-liigaan Dinamo Riian joukkueeseen, jossa hän pelasi kaksi kautta. Kauden 2010–2011 hän pelasi Amur Habarovskissa, josta palasi seuraavaksi kaudeksi takaisin Riikaan.


title: Mirva

text: Mirva on suomalainen naisen etunimi. Alkuperältään se on muunnos Mirjamista. Mirvan nimipäivä on 30. huhtikuuta yhdessä Miian, Mirjan, Miran, Mirjamin, sekä Mirkan kanssa. Almanakkaan Mirvan nimipäivä lisättiin 1973.


title: Mirva

text: Vuoden 2009 loppuun mennessä nimi Mirva on Suomessa on Väestörekisterikeskuksen tietojen mukaan annettu 3 346 naiselle ja alle viidelle miehelle.


title: Janet Afary

text: Janet Afary on iranilainen kirjailija, feministi ja tieteilijä. Hänen tutkimusalojaan ovat historia, uskontotiede ja naistutkimus. Afary asuu nykyään Yhdysvalloissa.


title: Janet Afary

text: Afary tunnetaan parhaiten Iranin perustuslaillista vallankumousta koskevista tutkimuksistaan ja kirjoituksistaan. Tämän lisäksi hänen tutkimuskohteitaan ovat nyky-Iranin politiikka sekä sukupuoli ja seksuaalisuus modernissa Lähi-idässä.


title: Janet Afary

text: Afary toimii uskontotieteen professorina Kalifornian yliopistossa, Santa Barbarassa. Hän suoritti maisterintutkinnon Teheranin yliopistossa ja väitteli tohtoriksi Michiganin yliopistossa. Väitöskirjan aiheena oli modernin Lähi-idän historia.


title: Jess Barker

text: Jess Barker (4. kesäkuuta 1912 – 8. elokuuta 2000) oli yhdysvaltalainen näyttelijä. Hän esiintyi muun muassa David Janewayn roolissa elokuvassa "Punainen katu" (1945). Hän oli vuosina 1944–1954 naimisissa Susan Haywardin kanssa. Avioliitto päättyi eroon. Hayward voitti kiistan parin kaksospoikien huoltajuudesta.


title: Jess Barker

text: Etelä-Carolinan Greenvillessä syntynyt Barker kuoli 88-vuotiaana maksakirroosiin North Hollywoodissa.


title: Armenian kuningaskunta

text: Armenian kuningaskunta oli itsenäinen valtio noin vuodesta 190 eaa. vuoteen 387 ja jatkoi olemassaoloaan senkin jälkeen osana Rooman ja Persian valtakuntaa aina vuoteen 428 asti. Se ulottui laajimmillaan Välimereltä Kaspianmerelle.


title: Armenian kuningaskunta

text:
Armenia itsenäistyi Seleukidien vallasta Antiokhos III Suuren aikana 190 eaa. Sen kukoistuskausi oli kuningas Tigranes Suuren valtakaudella vuosina 95–55 eaa., jolloin se laajeni Turkin itäosiin. Tuona aikana se oli Rooman itäosien mahtavin valtio. Tigraneksen ja hänen poikansa Artavazd II:n hallintokausilla Armeniasta tuli yksi hellenistisen kulttuurin keskuksista.
Se oli myös ensimmäinen maa, joka otti kristinuskon valtionuskonnoksi vuonna 301.


title: Tappuvirta

text: Tappuvirta on noin 400 metriä leveä salmi Savonlinnan ja Varkauden kaupunkien rajalla. Suurin osa Haukiveteen virtaavasta vesimassasta tulee idästä Joutevedeltä Tappuvirran kautta. Tappuvirrassa kulkee syväväylä Haukivedeltä Joensuuhun..


title: Tappuvirta

text: Tappuvirran lossipaikka sijoittuu Linnansaaren ja Joutenvesi - Pyyvesi - Natura-alueiden rajalle,joka on erityisen tärkeä saimaannorpan elinalue.


title: Tappuvirta

text: Savo-Karjalan tiepiiri on käynnistänyt suunnitelman seututielle 468 Tappuvirran lossin korvaamiseksi sillalla. Tappuvirtaan toteutetaan lossin itäpuolelle 8,5 m korkea kiinteä silta ja syväväylä siirretään Haponlahteen. Haponlahdessa nykyinen silta korvataan itäpuolelle rakennettavalla 24,5 m korkealla sillalla.


title: Allan Hagert

text: Allan Hagert (27. heinäkuuta 1939 Ulvila – 11. syyskuuta 1999 Helsinki) oli suomalainen liikemies, merkittävän romanisuvun jäsen ja Kalle Hagertin poika. Hän oli naimisissa vuosina 1959–1967 kirjailija Tuula Saarron kanssa. Avioliiton toivottiin kaventavan romanien ja muiden suomalaisten välistä kuilua. Häät olivat oman aikansa merkkitapahtuma ja niitä seuraamaan kertyi tuhansia katselijoita Helsingin Senaatintorille.


title: Allan Hagert

text: Hagert toimi Suomen Romaniyhdistyksen puheenjohtajana. Hän kuoli 60-vuotiaana vuonna 1999 keuhkosyöpään.


title: Viisitahtimoottori

text: Viisitahtimoottori on neli- ja kaksitahtimoottoreiden puolia yhdistävä ottomoottori.


title: Viisitahtimoottori

text: Britannialaisten kehittämässä viisitahtimoottorissa on kolme sylinteriä, joista kaksi toimii tavallisen nelitahtimoottorin periaatteella. Viimeiseen, eli kolmanteen sylinteriin ohjataan näiden kahden sylinterin pakokaasut. Sylinteri siis saa kahden ensimmäisen sylinterin pakokaasuista käyttövoimansa.


title: Raili Viljakainen

text: Raili Viljakainen (s. 29. tammikuuta 1954 Helsinki) on suomalainen sopraano.


title: Raili Viljakainen

text: Raili Viljakainen opiskeli laulua Sibelius-Akatemiassa ja jatkoi opintojaan Englannissa, Saksassa sekä Luigi Riccin johdolla Roomassa. Hän voitti 1976 Timo Mustakallio -laulukilpailun ja 1977 Alankomaiden 's-Hertogenboschin kansainvälisen laulukilpailun. Viljakainen kuului Württembergin valtionoopperan solistikuntaan 1978–1988 ja Suomen Kansallisoopperan solistikuntaan 1988–2008. Hän on myös vieraillut Savonlinnan Oopperajuhlilla sekä muun muassa Yhdysvalloissa, Australiassa ja Japanissa.


title: Raili Viljakainen

text: Viljakaisen esittämien roolien joukossa ovat muun muassa Donna Elvira (oopperasta "Don Giovanni"), Fiordiligi ("Così fan tutte"), Kreivitär ("Figaron häät"), Micaëla ("Carmen"), Káťa ("Ukonilma"), Ellen Orford ("Peter Grimes"), Mimì ("La Bohème") ja Manon Lescaut.


title: Raili Viljakainen

text: Viljakainen sai Beniamino Gigli -palkinnon 1995.


title: Raili Viljakainen

text: Suomen Kulttuurirahasto myönsi 2014 Viljakaiselle Lea Piltti -palkinnon monipuolisesta kansainvälisestä ja kotimaisesta ooppera- ja konserttilaulajan urasta.


title: Surrealistic Pillow

text: Surrealistic Pillow on yhdysvaltalaisen Jefferson Airplane -yhtyeen helmikuussa 1967 julkaistu toinen albumi ja samalla ensimmäinen laatuaan, jolla laulusolistina toimii Grace Slick. Albumi sisältää yhtyeen suuret klassikot ”Somebody to Love” ja ”White Rabbit”. Kyseisten hittisinglejen myötä levystä muodostui Jefferson Airplanen kaupallinen läpimurto.


title: Surrealistic Pillow

text:
A-puoli
B-puoli


title: Maaninkavaara (kirja)

text: Maaninkavaara on Miika Nousiaisen vuonna 2009 ilmestynyt toinen romaani.


title: Maaninkavaara (kirja)

text: Maaninkavaara on lukijasta riippuen humoristinen tai tragikoominen romaani, jonka alussa isä Martti valmentaa pojastaan Jarkosta kestävyysjuoksun mestaria. Perhettä kohtaa kuitenkin suru, kun Jarkko katoaa ruotsinlaivalla. Martti ryhtyy valmentamaan tytärtä Heidiä, joka uhrautuu isänsä surun helpottamiseksi. Heidin mielen täyttävät kuitenkin kaverit ja poikaystävä. Koulun talonmiehenä työskentelevä isä ajaa Ladalla vieressä, kun tyttö juoksee koulumatkat, eikä juoksu ole mitään pehmoyhteiskunnan hölkkää. Valmennussuhteen kautta peilautuu Martin koko elämä, ihmissuhteet ja arvot ("maailmassa on yksi pätevä mittayksikkö: ratakierros").


title: Maaninkavaara (kirja)

text: Nousiaisen edellinen teos, "Vadelmavenepakolainen", ilmestyi syksyllä 2009 ruotsiksi ja sai molemmin puolin lahtea kiinnostuneita lukijoita, varmaankin juuri aihepiirinsä vuoksi: päähenkilö on kansalaisuustranshenkilö Mikko Virtanen. Mutta samastuminen Virénin ja kumppaneiden jalanjäljissä maailmaan uppoutuneeseen umpisuomalaiseen Marttiin voi ruotsalaisille olla takkuisempaa. Nousiaisen mielestä suomalaisten olisi tulevaisuudessa hyvä ottaakin esimerkkiä heistä.


title: Maaninkavaara (kirja)

text: Tarina kulkee kahden kertojan, isän ja tyttären, kuvakulmina. Teatteri- ja tv-käsikirjoituksia tehnyt Nousiainen oli alkujaan suunnitellut päässä pyörinyttä Maaninkavaara-aihetta televisiosarjaksi mutta innostui kirjan tekemisestä ja suunnittelee kolmattakin romaania.


title: Maaninkavaara (kirja)

text: Teosta on luonnehdittu perusproosan ohella arjesta uudelle tasolla nousevaksi jännittäväksi asetelmaksi, psykologiseksi luotaukseksi yksilöiden erilaisuuden korostamiselle. Nousiaisen oma kokemus juoksemisesta on taustana asiantuntevasti kirjoitetulle tekstille, mutta hän ei kuitenkaan uppoudu asianharrastajan tyyliin urheilukirjoittamiseen, vaan lukukokemus käy yhtä hyvin sillekin, jolle urheilu sinänsä on vierasta. Päähenkilö pudottelee ajatusten helmiä, huumorilla makeutettuna, tyylillisesti Hotakaista lähentyen. Lukupiirissään Kirsi Piha ihmettelee, miten nykymies osaa kirjoittaa miehestä itseironisemmin kuin nainen naisesta, vaikkakin havainnot ovat paikoin vähän kuluneita mutta aina naurattavia.


title: Maaninkavaara (kirja)

text: Kirjan motto "Run on and on/ Run on and on" on Iron Maidenin basistin Steve Harrisin kappaleesta "The Loneliness of the Long Distance Runner" albumilta "Somewhere in Time".


title: Maaninkavaara (kirja)

text: Teos sai Kalevi Jäntin palkinnon 2009. Palkintolautakunnan mukaan ""Maaninkavaara" kuuluu suomalaisen urheiluhulluuden mainioihin muistomerkkeihin Juhani Peltosen Elmon rinnalle".


title: Maaninkavaara (kirja)

text: Teoksesta on toteutettu näytelmäsovitus Suomen Kansallisteatterissa (2011), Rovaniemen Teatterissa (2012), Kuopion kaupunginteatterissa (2013) ja Tampereen Työväen Teatterissa (2015).


title: Maaninkavaara (kirja)

text: Kirjasta on suunnitteilla myös joko elokuva tai televisiosarja. Oikeudet on ostanut Matila Röhr Productions Oy


title: Kamionka

text: Kamionka on kylä itäisessä Puolassa, Lubartówin piirikunnassa, Lublinin voivodikunnassa. Kylässä on asukkaita noin 1 800.


title: Kamionka

text: Ensimmäiset maininnat Kamionkasta ovat vuodelta 1450 ja kaupunginoikeudet se vastaanotti 1400-luvun lopussa. Nämä säilyivät Kamionkalla vuoteen 1863 asti. Kamionkan alkuperäinen puinen kirkko rakennettiin 1459 ja nykyinen kirkko korvasi sen vuonna 1531. 1700-luvulla kaupunki oli kuuluisa pellavastaan, mutta sen sijainti oli huono ajatellen kaupankäyntiä.


title: Simon Mawer

text: Simon Mawer (1948 Englanti) on Italiassa asuva englantilainen kirjailija.


title: Simon Mawer

text: Mawer asui vuosia nuoruudestaan Kyproksella ja Maltalla, kun perhe joutui muuttamaan Ison-Britannian ilmavoimiin kuuluneen isän mukana. Yliopistotutkinnon Mawer hankki Oxfordin yliopistoon kuuluvasta Brasenose Collegesta. Yliopiston jälkeen hän opetti biologiaa Kanaalisaarilla, Skotlannissa ja Maltalla, kunnes muutti Roomaan. Italiassa hän sai valmiiksi ensimmäisen romaaninsa "Chimera", joka julkaistiin 1989. Mawer sai romaanistaan McKitterick Prizen, joka jaetaan yli 40-vuotiaille esikoiskirjailijoille.


title: Simon Mawer

text: Mawerin viides romaani "Mendel's Dwarf", joka ilmestyi vuonna 1997, oli hänen läpimurtoteoksensa. "Mendel's Dwarfin" päähenkilö oli biologi Gregor Mendelin jälkeläinen. Mawer sai myöhemmin Chicagon Fieldin museolta toimeksiannon kirjoittaa museon Mendel-näyttelyyn opaskirjan. Mawer vieraili tästä syystä usein Brnossa, jossa Mendel asui. Hän tutustui myös Villa Tugendhatiin, josta hän sai inspiraationsa vuoden 2009 romaaniin "The Glass Room". Mawer käyttää Tugendhatien tarinaa pohjana romaanilleen, jossa kuitenkin modernin arkkitehtuurin mestariteoksen suunnitteli Ludwig Mies van der Rohen sijaan Rainer von Abt Landauerien perheelle. "The Glass Room" oli vuoden 2009 Booker-ehdokkaana.


title: Hafthohlladung

text: Hafthohlladung (englanninkieliseltä lempinimellä Panzer Knacker) oli saksalainen toisen maailmansodan aikainen panssaritorjuntakranaatti. Ase otettiin käyttöön vuonna 1942 ja sitä käytti lähinnä Wehrmachtin panssarintuhoamisryhmät. Ase oli melko tehokas aikansa panssarivaunuja vastaan ja se pystyi läpäisemään jopa 140 mm paksuisen panssarin.


title: Hafthohlladung

text: Hafthohlladungin pohjassa on kolme paria magneetteja, joiden avulla se pystyttiin kiinnittämään suoraan tuhottavaan panssarivaunuun ennen laukaisua. Ase laukaistiin vetämällä sen perässä olevasta laukaisulaitteesta. Varsinainen laukeaminen tapahtui 4,5 sekuntia laukaisun jälkeen. Aseen kiinnitystapa lisäsi sen tehoa merkittävästi mutta teki samalla aseesta käyttäjälleen hyvin vaarallisen.


title: Hafthohlladung

text: Hafthohlladungia valmistettiin vuoteen 1944 mennessä yhteensä 553 900 kappaletta. Tuolloin panssarinyrkki korvasi sen saksalaisten joukkojen panssarintorjunta-aseena.


title: Hepaattinen enkefalopatia

text: Hepaattinen enkefalopatia on pitkälle edenneen maksavaurion yhteydessä esiintyvä aivosairaus. Aivotoiminnan häiriintymisen aiheuttavat siinä myrkyt, joita vaurioitunut maksa ei pysty käsittelemään. Hepaattinen enkefalopatia on monesti kirroosin komplikaatio, mutta siihen voi johtaa myös vakava akuutti maksavaurio. Se on hengenvaarallinen tila, joka voi pahimmillaan merkitä maksakoomaa ja johtaa kuolemaan. Yleensä sairaus jaetaan neljään vaikeusasteeseen oireiden tason perusteella. Mahdollisiin oireisiin lukeutuvat ataksia, keskittymisvaikeudet, persoonallisuuden muutokset, desorientoituminen ja aivojen turpoaminen. Osalla potilaista esiintyy asterixis-liikehäiriötä.


title: Hepaattinen enkefalopatia

text: Kuolleisuus on korkea potilailla, joilla hepaattisen enkefalopatian taustalla on maksan akuutti vakava vaurioituminen. Niillä, joilla kyseessä on kirroosin äkillinen paheneminen, on kuolleisuus alhaisempi, 20-30 %. Täydellinen paraneminen hepaattisesta enkefalopatiasta on mahdollista, mutta kroonisesti maksasairaat ovat alttiita sen uusiutumiselle.


title: Hepaattinen enkefalopatia

text: Esimerkiksi liiallinen proteiinin saanti, alkoholin käyttö tai akuutti infektio voi laukaista enkefalopatian henkilöllä, joka kärsii pitkäaikaisesta maksasairaudesta. Keskushermostoa vahingoittaa varsinkin ammoniakki, jonka maksa tavallisesti metaboloi ureaksi.


title: Hepaattinen enkefalopatia

text: Hepaattinen enkefalopatia on kallis sairaus sairaalan vuodeosastolla vietyttyjen päivien vuoksi. Sairautta lääkitään rifaksimiinilla joka on antibiootti sekä laktuloosilla. Taloudellisesti on mielekästä yrittää minimoida kalliita vuodeosastolla vietettyjä päiviä lääkityksellä.


title: Lotta Viikari

text: Lotta Viikari on Lapin yliopiston kansainvälisen oikeuden professori ja Ilmailu- ja avaruusoikeuden instituutin johtaja. Hän sai lokakuussa 2009 International Academy of Astronautics Social Science Book Award 2009 -palkinnon väitöskirjastaan "The Environmental Element in Space Law". Viikarin väitöskirja oli ensimmäinen avaruusoikeudellinen väitöstutkimus Suomessa. Se käsittelee avaruustoimintaan liittyvien ympäristöhaittojen oikeudellista sääntelyä sekä mahdollisuuksia ehkäistä ja lieventää avaruuden ympäristöhaittoja oikeudellisin keinoin.


title: Soga

text: Soga voi tarkoittaa seuraavia:


title: Walter Coy

text: Walter Coy (31. tammikuuta 1909 Great Falls, Montana – 11. joulukuuta 1974) oli yhdysvaltalainen näyttelijä. Hän näytteli vierailijana muun muassa televisiosarjoissa "Perry Mason yllättää" ja "Bonanza". Elokuvarooli hänellä oli muun muassa John Fordin ohjaamassa lännenelokuvassa "Etsijät". Radiossa hänellä oli vuonna 1948 nimirooli "Lone Wolf" -jännityskuunnelmasarjassa , jossa hänet myöhemmin samana vuonna korvasi Gerald Mohr.


title: Martin Prokop

text: Martin Prokop (s. 4. lokakuuta 1982 Jihlava) on tšekkiläinen ralliautoilija.


title: Martin Prokop

text:
Prokop voitti Citroënilla JWRC-juniorisarjan mestaruuden kaudella 2009. Sittemmin hän on ajanut pienempien luokkien lisäksi myös oman yksityistallin Ford Fiesta RS WRC -autolla.
Prokop on yltänyt MM-ralleissa parhaimmillaan kolmesti nejänneksi. Kerran Saksassa ja kaksi kertaa Argentiinassa.


title: Martin Prokop

text: Prokopin parhaat sijoitukset MM-tasolla on kaksi neljättä sijaa. Ensimmäisen EK-pohja-aikansa hän ajoi vuoden 2010 Ruotsin rallissa, ja oli historian ensimmäinen S2000-luokan autolla pohja-aikaan yltänyt kuljettaja.


title: Martin Prokop

text: Kaudelle 2017 Prokopin teamin nimi vaihtui entisestä Jipocar Czech National Teamista uuden pääsponsorin mukaisest Onebet Jipocar WRTiksi. Team kilpailee MM-sarjan sisällä niinkutsutuista Trophy-pisteistä, joita jaetaan 2016 sääntöjen mukaisilla autoilla ajaville.


title: Lone Wolf

text: Lone Wolf voi tarkoittaa muun muassa seuraavia asioita:


title: Lone Wolf (kuvitteellinen etsivä)

text: Lone Wolf on yhdysvaltalaisen kirjailija Louis Joseph Vancen luoma fiktiivinen yksityisetsivä, oikealta nimeltään Michael Lanyard. Hahmo esiintyi ensimmäisen kerran kirjassa vuonna 1914, ja elokuviin se siirtyi kolme vuotta myöhemmin. Radiossa Mutual Broadcasting System esitti "Lone Wolfia" vuonna 1948. Televisiosarjaa esitettiin syndikoituna vuonna 1954.


title: Uusi Fuengirola

text: Kaupunkilehti Fuengirola on Espanjan Aurinkorannikolla ilmestyvä suomalainen kaupunkilehti. Lehti ilmestyy kerran viikossa perjantaisin. Internetistä lehti on luettavissa jo torstaina.


title: Isaac Julien

text: Isaac Julien (s. 1960 Lontoo, Englanti) on brittiläinen installaatiotaiteilija ja elokuvantekijä.


title: Isaac Julien

text: Julien valmistui 1984 St Martin's School of Artista, jossa hän opiskeli maalausta ja taide-elokuvantekoa. Hän perusti Sankofan elokuva- ja videokollektiivin ja oli vuonna 1999 perustetun Normal Filmsin perustajajäsen.


title: Isaac Julien

text: Merkittävyyttä Julien sai elokuvamaailmassa vuonna 1989 tekemällään draamadokumenttielokuvalla "Looking for Langston" ja nousi kulttimaineeseen tällä runollisella tutkimuksellaan Langston Hughesista ja Harlem Renaissancesta. Mainetta vahvisti vain, kun hän 1991 sai elokuvalla "Young Soul Rebels" Cannesin elokuvajuhlien Semaine de la Critique -palkinnon parhaasta elokuvasta.


title: Isaac Julien

text: Julienin työn yhtenä sisältönä on purkaa rajoja eri taiteenalojen väliltä ja hyödyntää elokuvaa, valokuvaa, musiikkia, teatteria, maalausta ja kuvanveistoa yhdistämällä niitä visuaalisesti tehokkaaksi kerronnaksi. Hänen työnsä liittyy teemallisesti kokemuksiin mustasta ja homoidentiteestä (hän on itse homoseksuaali), ja siihen sisältyy kysymyksiä yhteiskuntaluokasta, seksuaalisuudesta ja taiteen ja kulttuurin historiasta. Hän oli ehdokkaana Turner-palkinnon saajaksi 2001, ja 2003 hänelle myönnettiin Kölnissä Kunst filmBiennalen pääpalkinto. Julien tekee myös dokumenttielokuvia, ja tällä alalla hänen teoksiinsa kuuluu esimerkiksi "BaadAsssss Cinema", joka käsittelee blaxploitaatio-elokuvan historiaa ja vaikutusta.


title: Isaac Julien

text: Julien asuu ja työskentelee Lontoossa. Syyskuusta 2009 hän on toiminut professorina Karlsruhen valtion kuvataideakatemiassa.


title: Kari-Pekka Mäki-Lohiluoma

text: Kari-Pekka Mäki-Lohiluoma (s. 1962 Kauhajoki) on Kelan johtaja, jonka toimialaan Kelassa kuuluvat asiakkuus- ja etuuspalvelut. Tasavallan presidentti nimitti hänet tehtävään kesäkuussa 2015. Ennen Kelaan siirtymistään Mäki-Lohiluoma työskenteli Kuntaliiton toimitusjohtajana vuosina 2010-2015


title: Kari-Pekka Mäki-Lohiluoma

text: Koulutukseltaan Mäki-Lohiluoma on hallintotieteiden maisteri Vaasan yliopistosta ja valtiotieteiden lisensiaatti Åbo Akademista.


title: Kari-Pekka Mäki-Lohiluoma

text: Ennen Kuntaliittoa Mäki-Lohiluoma toimi kehitysjohtajana ja toimialajohtajana Suomen itsenäisyyden juhlarahastossa Sitrassa sekä eri tehtävissä muun muassa sisäasiainministeriössä. Vuodesta 2005 hän toimi Kuntaliiton varatoimitusjohtajana. Syyskuussa 2009 hänet valittiin Kuntaliiton toimitusjohtajaksi seitsemän vuoden määräajaksi eläkkeelle siirtyvän Risto Parjanteen seuraajaksi. Mäki-Lohiluoma aloitti tehtävässä vuoden 2010 alussa. Kuntaliiton johdossa hänen toimialaansa kuuluivat muun muassa valtio-kuntasuhteen johto, liiton edunvalvonta, kunta- ja kaupunkipolitiikka, kuntakehitys, tuottavuus ja tutkimustoiminta, kansainväliset suhteet ja EU-asiat ja viestintä.


title: Kari-Pekka Mäki-Lohiluoma

text: Toukokuussa 2015 Kelan johtoryhmä esitti Mäki-Lohiluomaa nimitettäväksi Kelan johtajaksi. Kesäkuussa tasavallan presidentti nimitti hänet tehtävään, ja Mäki-Lohiluoma aloitti Kelassa lokakuun alussa. Paikka vapautui Helena Pesolan jäädessä eläkkeelle.


title: Kari-Pekka Mäki-Lohiluoma

text: Mäki-Lohiluoma on toiminut lukuisissa yritysten ja julkishallinnon luottamustehtävissä. Hän oli muun muassa talousneuvoston jäsen vuosina 2010-2015 ja FCG Finnish Consulting Group Oy:n hallituksen puheenjohtaja vuosina 2010-2015.


title: Vakiosopimus

text: Vakiosopimus on sopimus, jonka ehdot on laadittu sellaisiksi, että ne soveltuvat käytettäviksi monien eri sopimuskumppanien kanssa. Vakiosopimuksissa käytetään vakioehtoja eli yleisiä sopimusehtoja, jotka on usein painettu sopimuslomakkeeseen. Nykytekniikka mahdollistaa vakioehtojen säilyttämisen myös tietokoneen muistissa, josta ne voidaan liittää mukaan yksittäiseen sopimukseen. Yksipuolisesti laaditut vakioehdot on tehnyt sopimussuhteen toinen osapuoli tai hänen järjestönsä, kun taas yhteisesti laaditut vakioehdot ovat esimerkiksi myyjäpuolen ja ostajapuolen järjestöjen sopimia.


title: Vakiosopimus

text: Kansainvälisessä kaupassa käytettävät Kansainvälisen kauppakamarin laatimat Incoterm-ehdot muodostavat lähes kauppatavan. Suomenkin elinkeinotoiminnassa vakioehdoilla on lähes säädöksen asema. Tällaisia ovat esimerkiksi Rakennustietosäätiö RTS:n rakennusurakan yleiset sopimusehdot. Myös yritysten ja kuluttajien välisissä sopimuksissa käytetään yleisesti vakioehtoja. Vakioehdot eivät sido sellaisinaan, vaan niiden on jollakin tavoin oltava osa sopimusta. Sopimuksessa voi olla vaikkapa viittaus vakioehtoihin. Jos sopijapuolten välillä vallitsee kiinteä liikesuhde, jossa on käytetty vakioehtoja, vakioehdot voivat olla sitovia ilman sopimuksessa olevaa asiaa koskevaa tahdonilmaisua.


title: Vakiosopimus

text: Vakioehtojen tulkinnassa noudatetaan epäselvyyssääntöä eli sopimusehtoja tulkitaan laatijansa vahingoksi. Näin on toimittu oikeuskäytännössäkin (KKO 1978 II 126), jossa tulkinnanvaraisuus jäi ehdot laatineen sähköyhtiön vahingoksi. Oikeustoimilain (228/1929, 36 §) yleistä sovittelusääntöä voidaan soveltaa myös vakiosopimuksiin.


Emirates Institute for Advanced Science and Technology (EIAST) on Arabiemiinirkuntien liiton teknologiankehittämiskeskus, joka toimii vuonna 2009 maansa avaruusjärjestönä. Sen pääjohtaja oli vuonna 2009 tohtori Ahmed Al Mansoori.


title: Emirates Institute for Advanced Science and Technology

text: Se johti DubaiSat-mikrosatelliitin kehitystyötä, jossa siirrettiin teknologiaa Etelä-Koreasta emiirikuntiin. DubalSat-2-satelliitin EIAST kehittää kokonaan itse.


text: EIAST solmi yhteistyösopimuksen Venäjän avaruusjärjestön kanssa.


title: Tlepolemos (diadokki)

text: Tlepolemos Pythofaneen poika () oli makedonialainen sotilas.


title: Tlepolemos (diadokki)

text: Hän oli yksi Aleksanteri Suuren hetairoista (ἑταῖροι). Tlepolemos mainitaan ensimmäisen kerran vuonna 330 eaa., jolloin hänet nimitettiin Parthia-Hyrkanian "episkopokseksi". Hänen tehtäviinsä kuului vartioida paikallista satraappia Amminapesta. Tlepolemos jatkoi tehtävässään sen jälkeen, kun Amminapeen tilalle nimitettiin Fratafernes. Vuonna 325 eaa. Tlepolemos nimitettiin Karmanian satraapiksi. Hänen edeltäjänsä Sibyrtios sai hallittavakseen Arian ja Drangianan. Tlepolemoksen asema Karmanian satraappina säilyi Aleksanterin kuoleman jälkeisessä Babylonian jaossa vuonna 323 eaa. ja Triparadisoksen sopimuksessa. Toisen diadokkisodan aikana Tlepolemos tuki Eumenes Kardialaista Antigonos I:tä vastaan. Eumeneen kärsittyä tappion Gabienen taistelussa vuonna 316 eaa. Tlepolemos pakeni Karmaniaan. Antigonos ei saanut Tlepolemosta syrjäytettyä, ehkä siksi että hän oli niin suosittu Karmaniassa.


title: Echo (Leona Lewisin albumi)

text: Echo on brittiläisen laulaja-lauluntekijän Leona Lewisin toinen studioalbumi. Albumi julkaistiin Britanniassa 16. marraskuuta 2009, jossa sen julkaisijana toimi Syco Music. Suomessa albumin julkaisi 18. marraskuuta Sony Music. Lewis työsti albumia yhdessä muun muassa Ryan Tedderin, Justin Timberlaken ja Max Martinin kanssa.


title: Echo (Leona Lewisin albumi)

text: Albumin ensimmäinen single, ”Happy”, julkaistiin 15. syyskuuta 2009. Toisena singlenä julkaistiin ”I Got You” 21. helmikuuta 2010. Kappaletta ”My Hands” käytettiin teemalauluna videopelissä "Final Fantasy XIII". Albumi sijoittui yhdeksässä maassa top 20 -listalle. Britannian albumilistalla se sijoittui ensimmäiseksi, kun sitä myyntiin 161 000 kappaletta sen ensimmäisellä myyntiviikolla.


title: Echo (Leona Lewisin albumi)

text: Lewisin esikoisalbumin "Spiritin" tavoin myös "Echon" jokaisen tuottajan värväsivät Lewisin mentorit Simon Cowell ja Clive Davis. Albumin tekeminen kesti yhteensä yhdeksän kuukautta, ja se nauhoitettiin kokonaan Los Angelesissa. Lewis valitsi albumin nimeksi "Echo", koska se ”kuvaa suurta, eloperäistä ääntä” ja se vetosi hänen rakkauteensa fantasiaa kohtaan. Ekho oli kreikkalaisessa mytologiassa nymfi, joka riutui olemattomiin kunnes vain hänen äänensä oli jäljellä. Elokuussa 2009 Lewis kertoi kotisivuillaan: ”Olen keskellä nauhoituksia ja työskentelen upeiden lauluntekijöiden ja tuottajien kanssa, ja musiikkini on todella kehittynyt. On hyvin jännittävää luoda jotain uutta. Luotan itse asiassa enemmän tähän albumiin kuin edelliseen, olen ottanut enemmän kontrollia ja tunnen oloni huojentuneemmaksi.”


title: Echo (Leona Lewisin albumi)

text: Lewis työskenteli myös tällä toisella albumillaan Ryan Tedderin kanssa. Tedder tuotti Echon toisen singlen ”Happy” sekä kappaleet ”You Don’t Care” ja ”Lost Then Found”, joista jälkimmäisellä vierailee Tedderin yhtye OneRepublic. Tedder kommentoi kappaletta ”You Don’t Care” seuraavasti: ”Hän pinnisti tässä kappaleessa ääntään enemmän kuin missään muussa kappaleessa mitä hän on tehnyt. Hän teki vaikuttavia juttuja kappaleessa ”Happy”, mutta ”You Don’t Care” on hänen ansioistaan aivan eri tasolla”. Yhdysvaltalainen laulaja Justin Timberlake oli mukana tekemässä kappaletta ”Don’t Let Me Down”. Hän laulaa myös kappaleen taustoja. Albumin kappaleista Lewis on itse osallistunut yli puolen tekemiseen. Kesällä 2010 uutisoitiin deluxe-version mahdollisuudesta, mutta lopulta uutta versiota ei julkaistu.


title: Echo (Leona Lewisin albumi)

text: "Echo" sisältää balladeja, vauhdikkaampia kappaleita sekä tanssilattialle sopivaa materiaalia. Artisti itse on kuvaillut kappaleita ”dramaattisiksi ja elokuvamaisiksi”. Albumin avaa pianojohtoinen balladi ”Happy”, joka on myös sen pääsingle. Lewisin itsensä mukaan ”Happy” kertoo matkasta, joka täytyy käydä läpi löytääkseen onnen. Kappale sai kriitikoilta paljon positiivisia arvioita, ja varsinkin Lewisin laulusuoritusta kiiteltiin. Toinen raita on albumin toinen singlejulkaisu, ”syntetisaattoreilla lastattu” keskitempoinen pop-kappale ”I Got You”. Arvosteluissa sitä verrattiin artistin aiempiin hitteihin ”Bleeding Loveen” ja ”Runiin”. ”Can't Breathe” on popballadi, jossa Lewisin esittelee äänialaansa. Hänen laulusuoritustaan kappaleella on verrattu Mariah Careyn ja Whitney Houstonnin ääniin.


title: Echo (Leona Lewisin albumi)

text: Neljäs raita, ”Brave”, on arabialaisesta musiikista vaikutteita ottanut power balladi, josta eräs arvostelija löysi yhtäläisyyksiä Alanis Morissetten tuotantoon. Kappale kertoo tilanteesta, jossa kerätään rohkeutta rakastuakseen johonkuhun. ”Outta My Head” on eurodance-kappale, jota Digital Spyn Nick Levine kuvaili yllättäväksi lauluksi Lewisiltä. ”My Hands” on voimakas balladi, jossa on mukana gospelkuoro. Myös ”Broken” on voimakas balladi, jossa etualalla on jouset ja Lewisin ääni. Eräs kriitikko kuvaili kappaleen huippukohtaa ”vokaaliseksi ilotulitukseksi” kun taas toiset kritisoivat kappaletta liian täyteen ahdetuksi. Kevin Rudolfin tuottama ”Love Letter” on nopeatempoinen popkappale, jota The New York Times vertasi Kelly Clarksonin tuotantoon.


title: Echo (Leona Lewisin albumi)

text: "Echon" yhdeksäs raita ”Naked” on hyväntuulinen 1980-luvun tyylinen kitarapopkappale. Sitä seuraa dramaattinen coverversio Oasiksen kappaleesta ”Stop Crying Your Heart Out”, joka sai osakseen vertailuja Lewisin toiseen samantyyppiseen coveriin Snow Patrolin ”Runista”. Justin Timberlaken tuottama ”Don't Let Me Down” on rauhallinen popballadi, jossa Lewis laulaa vaikeiden päätösten tekemisestä ja elämänhallinnan takaisin saamisesta. BBC:n musiikkikriitikon mielestä kappale muistuttaa Timberlaken omia levytyksiä. ”Alive” on Danielle Briseboisin, John Shanksin ja Lewisin yhdessä tekemä power balladi, jota Slant Magazine kuvaili heikoksi esitykseksi Lewisin vaikuttavasta äänestä huolimatta. Albumin sulkee ”verrattain nopeatempoinen” duetto ”Lost Then Found” yhdessä OneRepublicin kanssa, jonka The Independent ja About.com nosti yhdeksi levyn kohokohdista. Kappale sisältää 1990-luvun tyylisen piiloraidan ”Stone Hearts & Hand Grenades”, joka alkaa kohdassa 7.05.


title: Echo (Leona Lewisin albumi)

text: Seventeen-lehden haastattelussa Lewis kertoi albumin ulkoasun teemana olevan aavikko. Albumin kansikuva ja muut promootiokuvat kuvattiin kallioisessa ympäristössä Yhdysvalloissa. Kuvissa Lewisillä on yllä moderneja iltapukuja, jotka on tehnyt hänelle mittojen mukaan muotisuunnittelija Vivienne Westwood. Tyypillistä niille on dekolteen avaava suuri korsettivyö sekä krinoliini-tyyppinen hame. Lewis käytti Westwoodin luomuksia myös koko albumin markkinoinnin ajan esiintymislavoilla ja musiikkivideoilla.


title: Echo (Leona Lewisin albumi)

text: Lewisin oli määrä esiintyä BBC:n "The One Show’ssa" 14. lokakuuta 2009, mutta hän perui sen onnettomuuden vuoksi. Lewisin omaelämäkerran signeeraustilaisuudessa vieras mies löi häntä kasvoihin. Myös kahden päivän pituinen promokiertue Saksassa täytyi perua. Myöhemmin lokakuussa Lewis pääsi osallistumaan BBC:n ohjelmaan. Lokakuun lopussa Lewis piti ensimmäisen täysipituisen konserttinsa Iso-Britanniassa, kun hän esiintyi Lontoossa Hackney Empiressä.


title: Echo (Leona Lewisin albumi)

text: Lewis esitti singlensä ”Happy” ensimmäistä kertaa livenä televisio-ohjelmassa "America’s Got Talent". Hän lauloi sen myös muun muassa Britannian "X Factorissa" ja MTV Europe Music Awardseissa. Lewis esiintyi myös "X Factorin" finaalissa Oasis coverilla Stop Crying Your Heart Out. Esityksen ansiosta Lewisin versio nousi Britannian singlelistalla sijalle 29.


title: Echo (Leona Lewisin albumi)

text: "Echo"-albumilla julkaistu kappale ”My Hands” valittiin japanilaisen "Final Fantasy XIII" -konsoliroolipelin teemalauluksi vuoden 2010 alussa. Vuonna 2010 alkoi Lewisin reilun kuukauden kestänyt konserttikiertue, jolla hän esitti sekä "Spiritillä" että "Echolla" olevia kappaleita. Kiertue kantoi nimeä ”The Labyrinth” ja sen teemana oli "Labyrintti"-elokuva. Lewis kiersi areenoita Iso-Britanniassa ja Irlannissa. Kiertueen jälkeen julkaistiin DVD ja CD "The Labyrinth Tour Live from The O2".


title: Echo (Leona Lewisin albumi)

text:
Albumin vastaanotto oli vaihtelevaa. The Observerin kriitikko antoi sille kolme tähteä viidestä ja kirjoitti: ”Echo osuu naulankantaan. Kourallinen nopeatempoisia kappaleita vetää Leonan pois tylsyyden rajoilta.”
Jim Farber New York Daily News -lehdestä oli samaa mieltä ja kirjoitti: ”"Echolla" on hauskuutta ja nuorekasta puhtia, jota "Spirit" esitteli harvakseltaan. Se on nopeampi, kovempi ja paljon mukaansatempaavampi.”
Neil McCormick, The Daily Telegraphin kriitikko, kirjoitti: ”Hänen äänialansa sallii hänen laulaa melodioita upeista alaäänistä korkeisiin falsettinuotteihin, jotka kumpuavat hienostunutta voimaa ja vaikuttavaa hallintaa kaikenlaisten vaihteluiden ja modulaatioiden kautta. --- Albumin tuotannon menettelytapa on heittää Leona laulun sisään samalla, kun joka puolelta laukaistaan lukuisia kaikuääniä, kunnes tuntuu siltä, että kuuntelet huoneentäydeltä diivoja, jotka tappelevat paremmuudestaan. Se on uuvuttavaa, mutta samalla oudosti riemastuttava kokemus.”


title: Echo (Leona Lewisin albumi)

text:
Osa arvioista oli ankarampia. Entertainment Weeklyn kriitikon mielestä ”tunteellisissa balladeissa ja tavallisissa tanssikappaleissa on liikaa kaikua”. Hän jatkoi kertoen, että albumin singleissä se kuitenkin toimii.
The Guardian huomautti, että vaikka Lewisin ääni on vaikuttava ja kappaleet mukaansatempaavia, hänen äänestään puuttuu keveys, jota albumi tarvitsisi epätoivoisesti. Slant Magazine kiitteli Lewisin teknisiä taitoja, mutta kaipasi enemmän vauhdikkaita numeroita ja tunteita.


title: Viivästys

text: Viivästys tarkoittaa sopimusoikeudessa sellaista suoritushäiriötä, jossa suoritusta ei tehdä sopimuksessa sovittuna aikana tai suoritus jätetään kokonaan tekemättä. "Ennakkoviivästykseksi" kutsutaan viivästystä, jossa jo ennen suoritushetkeä voidaan päätellä, että suoritus jää oikeaan aikaan tekemättä. Rahasuorituksessaan viivästynyt sopijapuoli joutuu yleensä maksamaan viivästyskorkoa toiselle osapuolelle. Rakennusurakan urakkasopimukseen sisältyy usein "viivästymissakko," joka tarkoittaa urakan tilaajalle työn viivästymisen vuoksi maksettavaa rahamääräistä vahingonkorvausta. Se lasketaan yleensä sovitun prosentin mukaan urakkasummasta.